qundao/data-zh-poetry huggingface dataset:
相和歌辭：猛虎行
作者：齊己
朝代：唐

磨爾牙，錯爾爪，狐莫威，兔莫狡。飲來吞噬取腸飽，
西山叟
作者：齊己
朝代：唐

西山中，多狼虎，去歲傷兒複傷婦。官家不問孤老身，
雜曲歌辭：昇天行
作者：齊己
朝代：唐

身不沉，骨不重。驅青鸞，駕白鳳。幢蓋飄飄入冷空，五三仙子乘龍車，堂前碾爛蟠桃花。回頭卻顧蓬山頂，
升天行
作者：齐己
朝代：唐

身不沉，骨不重。
驱青鸾，驾白凤。
幢盖飘摇入冷空，三五仙子乘龙车，堂前碾烂蟠桃花。
回头却顾蓬莱顶，
君子行
作者：齐己
朝代：唐

圣人不生，麟龙何瑞。
梧桐不高，凤凰何止。
吾闻古之有君子，行藏以时，进退求己。
荣必为天下荣，
君子行
作者：齐己
朝代：唐

圣人不生，麟龙何瑞？梧桐不高，凤凰何止？吾闻古之有君子，行藏以时，进退求己。
荣必为天下荣，耻必为天下耻。
苟进不如此，退不如此。
亦何必用虚僞之文章，取荣名而自美。
君子行
作者：齐己
朝代：唐

圣人不生，麟龙何瑞？梧桐不高，凤凰何止？吾闻古之有君子，行藏以时，进退求己。荣必为天下荣，耻必为天下耻。苟进不如此，退不如此。亦何必用虚伪之文章，取荣名而自美。
君子行
作者：齐己
朝代：唐

圣人不生，麟龙何瑞。梧桐不高，凤凰何止。吾闻古之有君子，行藏以时，进退求己。荣必为天下荣，耻必为天下耻。苟进不如此，退不如此，亦何必用虚伪之文章，取荣名而自美？
杂曲歌辞：升天行
作者：齐己
朝代：唐

身不沉，骨不重。
驱青鸾，驾白凤。
幢盖飘飘入冷空，五三仙子乘龙车，堂前碾烂蟠桃花。
回头却顾蓬山顶，
猛虎行
作者：齐己
朝代：唐

磨尔牙，错尔爪。
狐莫威，兔莫狡，饥来吞噬取肠饱。
横行不怕日月明，皇天产尔为生狞。
前村半夜闻吼声，
相和歌辞。君子行
作者：齐己
朝代：唐

圣人不生，麟龙何瑞；梧桐不高，凤凰何止。吾闻古之有君子，行藏以时，进退求己；荣必为天下荣，耻必为天下耻。苟进不如此，亦何必用虚伪之文章，取荣名而自美。
相和歌辞：君子行
作者：齐己
朝代：唐

圣人不生，麟龙何瑞；梧桐不高，凤凰何止。
吾闻古之有君子，行藏以时，进退求己；荣必为天下荣，耻必为天下耻。
苟进不如此，
相和歌辞：猛虎行
作者：齐己
朝代：唐

磨尔牙，错尔爪，狐莫威，兔莫狡。
饮来吞噬取肠饱，
相和歌辞：采莲曲
作者：齐己
朝代：唐

越江女，越江莲，齐菡萏，双婵娟。
嬉游向何处，
西山叟
作者：齐己
朝代：唐

西山中，多狼虎，去岁伤儿复伤妇。
官家不问孤老身，
詩偈·七
作者：龐藴
朝代：唐

窮廝煎，餓廝吵，父子不同途，大家相脫卯。
萬頃湘江洗不清，無生曲調何時了。
（見《大正新修大藏經》四七冊宋《虛堂和尚語錄》卷十引）（按：《祖堂集》卷十五《龐居士傳》云：「平生樂道偈頌，可三百餘首，廣行於世。
皆以言符至理，句闡玄猷，爲儒彥之珠金，乃緇流之篋寶。
」）（〖1〗《景德傳燈錄》卷八本傳云：「有詩偈三百餘篇傳於世。
」〖2〗《新唐書》卷五九《藝文志》三著錄龐藴《詩偈》三卷，注云：「字道玄，衡州衡陽人，貞元初人。
三百餘篇。
」〖3〗無名子《龐居士語錄詩頌序》云：「其餘玄談道頌，流傳人間，頗多散軼。
今姑以所聞成編，釐爲二卷，永示將來，庶警後學。
」）。
詩偈·三
作者：龐藴
朝代：唐

心如境亦如，無實亦無虛。
有亦不管，無亦不居（《五燈會元》作「拘」）。
不事賢聖，了事凡夫。
詩偈·九十七
作者：龐藴
朝代：唐

世人重珍寶（《宗鏡錄》卷十五作「但重金」），我貴（《宗鏡錄》作「愛」）剎那靜。
金多亂人心，靜見真如性。
性空法亦空（《宗鏡錄》作「性通法亦通」），十八絕（《宗鏡錄》作「斷」）行蹤。
但自心無礙。
何愁神（《宗鏡錄》作「聲」）不通。
（《法藏碎金錄》卷四、卷五錄前四句）。
詩偈·六十三
作者：龐藴
朝代：唐

讀（《祖堂集》作「奉」）經須解義，解義始（《宗鏡錄》卷三三作「即」）修行。
若能依義學（《祖堂集》作「了義教」），即入湼槃城。
讀經（前引二書均作「如其」）不解義，多見不如盲。
緣（《宗鏡錄》作「尋」）文廣占地，心中（前引二書均作「牛」）不肯耕。
詩偈·四
作者：龐藴
朝代：唐

心若如，神自虛。
不服藥，病自除。
病既除，自見蓮華如意珠。
無勞事，莫駈駈。
智者觀財色，了知如（《語錄》作「是」）幻虛。
衣食支身命，相勸學如如。
時至移庵去，無物可盈餘。
（以上二首均見影印本日本花園大學圖書館藏高麗覆刻本南唐招慶寺靜筠二僧著《祖堂集》卷十五）（按：《龐居士語錄》卷中以後六句爲一首，似未全。
）。
雜句·九
作者：龐藴
朝代：唐

正中正，心王如如六根瑩。
六塵空，六識淨，六六三十六，同歸大圓鏡。
。
雜句·十三
作者：龐藴
朝代：唐

心依真智，理逐心行，理智無礙，心亦無生。
迷即有我，悟即無情。
通達大智，諸法不成。
五神無主，六國安寧。
七死弗受，八鏡圓明。
隨宜善化，總合佛經。
過即已過，更莫再尋。
現在不住，念念勿侵。
未來未至，亦莫預斟。
既無三世，心同佛心。
依空默用，即是行深。
無有少法，觸目平任。
無戒可持，無垢可淨。
洞達虛心，法無壽命。
若能如是，圓通究竟。
（以上七十五首皆見《龐居士語錄》卷下）。
絳都春
作者：丁仙現
朝代：宋

融和又報。乍瑞靄霽色，皇州春早。翠幰競飛，玉勒爭馳都門道。鰲山彩結蓬萊島。向晚色、雙龍銜照。絳綃樓上，彤芝蓋底，仰瞻天表。縹緲。風傳帝樂，慶三殿共賞，群仙同到。迤邐御香，飄滿人間聞嬉笑。須臾一點星球小。漸隱隱、鳴鞘聲杳。遊人月下歸來，洞天未曉。
醉蓬萊
作者：丁仲遠
朝代：宋

正霜融日暖，風淡寒輕，小春時候。後苑疏梅早放，數枝開就。知是花工，預迴天氣，與作仙翁壽。君看侯門，祥雲鎖戟，瑞煙籠晝。天賦麒麟風骨，盡道德耀宗盟，名高星斗。兩郡甘棠，惠愛傳民口。宣室思賢，鋒車促召，行矣應非久。衣錦歸來，雙親笑喜，朱顏如舊。
六麼令
作者：丁宥
朝代：宋

清陰一架，顆顆蒲萄醉花碧。
水龍吟
作者：丁宥
朝代：宋

雁風吹裂雲痕，小樓一線斜陽影。殘蟬抱柳，寒蛩入戶，悽音忍聽。愁不禁秋，夢還驚客，青燈孤枕。未更深，早是梧桐泫露，那更度、蘭宵永。空嘆銀屏金井。醉鄉醒、溫柔鄉冷。征塵倦撲，閒花謾舞，何心管領。蔥指冰弦，蕙懷春錦，楚梅風韻。悵芙蓉城杳，藍雲依黯，鎖巫峰暝。
萬年歡
作者：丁察院
朝代：宋

葛井丹明，西來金母，霓旌雲旆。移下瑤池，竹外一壺秋水。菊□香留宿醉。看後夜、冰輪滿桂。貂蟬映、虹玉稱觴，遂初堂上佳會。嬌孫綵衣聚戲。指明年八十，兒額先記。要比莊椿，八數更加千倍。好是皇恩錫類。許東殿、首輿扶至。君臣慶、齊侍慈顏，萬年歡對堯世。
無悶
作者：丁注
朝代：宋

風急還收，雲凍又開，海闊無人翦水。算六出工夫，怎教容易。剛被郢歌楚舞。鎮獨向，尊前誇輕細。想謝庭詩詠，梁園賦賞，未成歡計。天意。是則是。便下得控持，柳梢梅蕊。又爭奈、看看漸回春意。好趁東君未覺，預先把、園林都裝綴。看是處，玉樹瓊枝，勝卻萬紅千翠。
華胥引
作者：丁默
朝代：宋

論交眉語，惜別心啼，費情不少。蕙渺溱期，蘋深汜約輕誤了。幾度金鑄相思，又燕歸鴻杳。誰料如今，被鶯閒佔春草。頻把愁勾，惜鴉雲、嬌紅猶繞。渾拚如夢，爭奈枕酲屏曉。欲寄芙蓉香半握，怕不禁秋惱。重是親逢，片帆雙度天杪。
齊天樂
作者：丁默
朝代：宋

兩株煙柳荒城外，依依暮帆曾駐。小扇障塵，輕輿貼岸，誰料重行吟處。流光暗度。悵蘭漵春移，葦汀秋聚。可奈清愁，快呼艇子載將去。中年懷抱易感，甚風花水葉，猶似孤旅。伴鶴幽期，隨鶯樂事，還是情乖意負。衣塵帽土。但杜鏡堪羞，賀囊偏□。待報山靈，莫教雲壑妒。
齊天樂
作者：丁默
朝代：宋

倦雲休雨風還作，交相醒花蘇柳。字滿吟灰，痕添坐席，贏得新愁痴守。歸期未有。負小院移蘭，故園嘗韭。謾道春來，沉腰惟覺似秋瘦。燒燈時候是也，楚津留野艇，曾趁芳友。問月賒晴，憑春買夜，明月添香解酒。□知別久。悵帝陌論心，客塵侵首。戲鼓聲中，舊情猶在否。
凤皇枝令
作者：万俟咏
朝代：宋

自腊月十五日放灯，纵都夹人夜游。妇女游者，珠帘下邀住，饮以金瓯酒。有妇人饮酒毕，辄怀金瓯。左右呼之，妇人曰：妾之夫性严，今带酒容，何以自明。怀此金瓯为证耳。隔帘闻笑声曰：与之。其词曰。人间天上。端楼龙凤灯先赏。倾城粉黛月明中，春思荡。醉金瓯仙酿。一从鸾辂北向。旧时宝座应蛛纲。游人此际客江乡，空怅望。梦连昌清唱。
别瑶姬慢
作者：万俟咏
朝代：宋

可惜香红。又一番骤雨，几阵狂风。霎时留不住，便夜来和月，飞过帘栊。离愁未了，酒病相仍，便堪此恨中。片片随、流水斜阳去，各自西东。又还是、九十春光，误双飞戏蝶，并采游蜂。人生能几许，细算来何物，得似情浓。沈腰暗减，潘鬓先秋，寸心不易供。望暮云、千里沉沉障翠峰。
别瑶姬慢/忆瑶姬
作者：万俟咏
朝代：宋

可惜香红。又一番骤雨，几阵狂风。霎时留不住，便夜来和月，飞过帘栊。离愁未了，酒病相仍，便堪此恨中。片片随、流水斜阳去，各自西东。又还是、九十春光，误双飞戏蝶，并采游蜂。人生能几许，细算来何物，得似情浓。沈腰暗减，潘鬓先秋，寸心不易供。望暮云、千里沈沈障翠峰。
尉迟杯慢
作者：万俟咏
朝代：宋

碎云薄。向碧玉枝缀万萼。如将汞粉匀开，疑使柏麝薰却。雪魄未应若。况天赋、标艳仍绰约。当暄风暖日佳处，戏蝶游蜂看着。重重绣帟珠箔。障秾艳霏霏，异香漠漠。见说徐妃，当年嫁了，信任玉钿零落。无言自啼露萧索。夜深待、月上阑干角。广寒宫、要与姮娥，素妆一夜相学。
尉迟杯慢·尉迟杯·碎云薄
作者：万俟咏
朝代：宋

碎云薄。
向碧玉枝缀万萼。
如将汞粉匀开，疑使柏麝熏却。
雪魄未应若。
况天赋、标艳仍绰约。
当暄风暖日佳处，戏蝶游蜂看着。
重重绣帘珠箔。
障秾艳霏霏，异香漠漠。
见说徐妃，当年嫁了，信任玉钿零落。
无言自啼露萧索。
夜深待、月上栏干角。
广寒宫、要与姮娥，素妆一夜相学。
別瑤姬慢·憶瑤姬
作者：万俟詠
朝代：宋

可惜香紅。又一番驟雨，幾陣狂風。霎時留不往，便夜來和月，飛過簾櫳。離愁未了，酒病相仍，便堪此恨中。片片隨、流水斜陽去，各自西東。又還是、九十春光，誤雙飛蝶，並採遊峰。人生能幾許，細算來何物，得似情濃。沈腰暗減，潘鬢先秋，寸心不易供。望暮雲、千里沈沈障翠峰。
卓牌兒·卓牌子
作者：万俟詠
朝代：宋

東風綠楊天，如畫出、清明院宇。玉豔淡泊，梨花帶月，胭脂零落，海棠經雨。單衣怯黃昏，人正在、珠簾笑語。相併戲蹴鞦韆，共攜手、同倚欄干，暗香時度。翠窗繡戶。路繚繞、潛通幽處。斷魂凝佇。嗟不似飛絮。閒悶閒愁，難消遣、此日年年意緒。無據。奈酒醒春去。
安平樂慢
作者：万俟詠
朝代：宋

瑞日初遲，緒風乍暖，千花百草爭香。瑤池路穩，閬苑春深，雲樹水殿相望。柳曲沙平，看塵隨青蓋，絮惹紅妝。賣酒綠陰傍。無人不醉春光。有十里笙歌，萬家羅綺，身世疑在仙鄉。行樂知無禁，五侯半隱少年場。舞妙歌妍，空妒得、鶯嬌燕忙。念芳菲、都來幾日，不堪風雨疏狂。
尉遲杯慢·尉遲杯
作者：万俟詠
朝代：宋

碎雲薄。向碧玉枝綴萬萼。如將汞粉勻開，疑使柏麝燻卻。雪魄未應若。況天賦、標豔仍綽約。當暄風暖日佳處，戲蝶遊蜂看著。重重繡簾珠箔。障穠豔霏霏，異香漠漠。見說徐妃，當年嫁了，信任玉鈿零落。無言自啼露蕭索。夜深待、月上欄干角。廣寒宮、要與姮娥，素妝一夜相學。
憶秦娥
作者：万俟詠
朝代：宋

天如洗。金波冷浸冰壺裡。冰壺裡。一年得似，此宵能幾。等閒莫把欄干倚。馬蹄去便三千里。三千里。幾重雲岫，幾重煙水。
憶秦娥
作者：万俟詠
朝代：宋

千里草。萋萋盡處遙山小。遙山小。行有遠似，此山多少。天若有情天亦老。此情說便說不了。說不了。一聲喚起，又驚春曉。
戀芳春慢
作者：万俟詠
朝代：宋

蜂蕊分香，燕泥破潤，暫寒天氣清新。帝裡繁華，昨夜細雨初勻。萬品花藏四苑，望一帶、柳接重津。寒食近，蹴踘鞦韆，又是無限遊人。紅妝趁戲，綺羅夾道，青帘賣酒，臺榭侵雲。處處笙歌，不負治世良辰。共見西城路好，翠華定、將出巖宸。誰知道，仁主祈祥為民，非事行春。
明月照高樓慢·明月照高樓
作者：万俟詠
朝代：宋

平分素商。四垂翠幕，斜界銀潢。顥氣通建章。正煙澄練色，露洗水光。明映波融太液，影隨簾掛披香。樓觀壯麗，附霽雲、耀紺碧相望。宮妝。三千從赭黃。萬年世代，一部笙簧。夜宴花漏長。乍鶯歌斷續，燕舞迴翔。玉座頻燃絳蠟，素娥重按霓裳。還是共唱御製詞，送御觴。
木蘭花慢
作者：万俟詠
朝代：宋

恨鶯花漸老，但芳草、綠汀洲。縱岫壁千尋，榆錢萬疊，難買春留。梅花向來始別，又匆匆，結子滿枝頭。門外垂楊岸側，畫橋誰系蘭舟。悠悠。歲月如流。嘆水覆、杳難收。憑畫闌，往往抬頭舉眼，都是春愁。東風晚來更惡，怕飛紅、拍絮入書樓。雙燕歸來問我，怎生不上簾鉤。
訴衷情
作者：万俟詠
朝代：宋

一鞭清曉喜還家。宿醉困流霞。夜來小雨新霽，雙燕舞風斜。山不盡，水無涯。望中賒。送春滋味，念遠情懷，分付楊花。
醉蓬萊
作者：万俟詠
朝代：宋

正波泛銀漢，漏滴銅壺，上元佳致。絳燭銀燈，若繁星連綴。明月逐人，暗塵隨馬，盡五陵豪貴。鬢惹烏雲，裙拖湘水，誰家姝麗。金闕南邊，彩山北面，接地羅綺，沸天歌吹。六曲屏開，擁三千珠翠。帝樂□深，鳳爐煙噴，望舜顏瞻禮。太平無事，君臣宴樂，黎民歡醉。
鈿帶長中腔
作者：万俟詠
朝代：宋

簇真香。似風前拆麝囊。嫩紫輕紅，間鬥異芳。風流富貴，自覺蘭蕙荒。獨佔蕊珠春光。繡結流蘇密織，魂夢悠揚。氣融液散滿洞房。朝寒料峭，殢嬌不易當。著意要得韓郎。
長相思
作者：万俟詠
朝代：宋

短長亭。古今情。樓外涼蟾一暈生。雨餘秋更清。暮雲平。暮山橫。幾葉秋聲和雁聲。行人不要聽。
長相思
作者：万俟詠
朝代：宋

一聲聲。一更更。窗外芭蕉窗裡燈。此時無限情。夢難成。恨難平。不道愁人不喜聽。空階滴到明。
百字謠·念奴嬌
作者：三槐
朝代：宋

武夷秀氣，萃君家、春色融和時節。賞了花朝才六日，曾記挺生英傑。量吸鯨川，志吞牛渚，標格冰壺潔。臺星明處，年年輝映南極。須信早晚橫翔，雲霄直上，寧久棲鸞棘。富貴榮華年正少，謝砌芝蘭秀髮。行及瓜期，榮趨花縣，百里民懷德。交騰薦剡，褒遷大振勳業。
句
作者：上官仲恭
朝代：宋

君不见乔木参天独乐园，至今犹是温公宅。
句
作者：上官仲恭
朝代：宋

君不見喬木參天獨樂園，至今猶是溫公宅。
垂絲釣
作者：丘崈
朝代：宋

夕烽戍鼓。悲涼江岸淮浦。霧隱孤城，水荒沙聚。人共語。盡向來勝處。謾懷古。問柳津花渡。露橋夜月，吹簫人在何許。繚嬙望篽。粉黛成黃土。惟有江東注。都無虜。似舊時得否。
如夢令
作者：丘崈
朝代：宋

小小峰巒對起。芳樹重重相倚。清溜繞階除，聊備一池春水。遊戲。遊戲。適意隨緣足矣。
如夢令
作者：丘崈
朝代：宋

門外綺羅入繡。堂上華燈入晝。領略一番春，共醉連宵歌酒。今後。今後。如此遨頭少有。
念奴嬌
作者：丘崈
朝代：宋

燭花漸暗，似夢來非夢，今夕何夕。簾幕生香人醉裡，家住深深密密。松客難為，獨留無計，此意誰知得。相看無語，可憐心緒如織。緩轡踏月歸來，空餘襟袖，有多情脂澤。淺笑輕顰追想處，眼底如今歷歷。著意新詞，於人好語，過後應難必。今宵酒醒，斷腸人正愁寂。
愁倚闌·春光好
作者：丘崈
朝代：宋

風雨驟，妒花黃。忽斜陽。急手開啟君會否，是伊涼。深深密密傳觴。似差勝、落帽清狂。滿引休辭還醉倒，卻何妨。
撲蝴蝶
作者：丘崈
朝代：宋

鳴鳩乳燕。春在梨花院。重門鎮掩。沈沈簾不卷。紗窗紅日三竿，睡鴨餘香一線。佳眠悄無人喚。謾消遣。行雲無定，楚雨難憑夢魂斷。清明漸近，天涯人正遠。儘教閒了鞦韆，覷著海棠開遍。難禁舊愁新怨。
水龍吟
作者：丘崈
朝代：宋

蕊珠仙籍標名，絳紗覆玉雲霞裡。鑾坡鳳掖，絲絇鳴佩，甘泉近侍。濯柳臨春，飣梨照座，絕塵風味。記青蒲、夜半論兵，萬人驚誦迴天意。麟組遙臨萬里。談笑處、江山增麗。遐衝坐折，風流餘事，唯應燕喜。新築沙堤，暫佔熊夢，恰經長至。過佳辰獻壽，雙旌便好，作朝天計。
沁園春
作者：丘崈
朝代：宋

匏繫彌年，江北江南，羨君去來。笑山橫南浦，朝來爽致，文書堆案，胸次生埃。放曠如君，拘縻如我，試問人生誰樂哉。真難學，是得留且住，欲去須回。何時竹屋茅齋。去相傍為鄰三徑開。撰小窗臨水，危亭當巘，隨宜有竹，著處須梅。坐讀黃庭，手援紫藟，一寸丹田時自栽。當餘暇，更與君來往，林下徘徊。
沁園春
作者：丘崈
朝代：宋

雨趣輕寒，風作秋聲，燕歸雁來。動天涯羈思，登山臨水，驚心節物，極目煙埃。客裡逢君，才同一笑，何遽言歸如此哉。別離久，算不應興盡，卻棹船回。主人下榻高齋。更點檢笙歌頻宴開。便留連不到，迎春見柳，也須小駐，度臘觀梅。花上盈盈，閨中脈脈，應念胡麻正好栽。從教去，正危闌望斷，小倚徘徊。
滿江紅
作者：丘崈
朝代：宋

玉宇無塵，斜陽外、江樓佇立。人正遠、騎鯨南去，笑言難挹。冰雪生寒煙瘴冷，海山著處恩波溼。問碧門、金闋待君來，何時入。猶自有，新篇什。應念我，相思急。滿烏絲揮遍，麝煤香浥。尊酒相逢佳□□，十年一夢長川吸。想上都、風月未盟寒，追良集。
滿江紅
作者：丘崈
朝代：宋

十載重遊，愧好在、吳中父老。官事裡、空然痴絕，竟何曾了。賴有平生知己地，全勝末路依劉表。竟此身、還復雁門踦，寧論早。篷仙語，開朕兆。郇翰灑，增榮耀。倚先聲風動，瞭然家曉。翹館每煩塵想□，賓筵更著紅妝繞。算從前、得此慰初心，於人少。
漢宮春
作者：丘崈
朝代：宋

聞說瓢泉，佔煙霏空翠，中著精廬。旁連吹臺燕榭，人境清殊。猶疑未足，稱主人、胸次恢疏。天自與，相攸佳處，除今禹會應無。選勝臥龍東畔，望篷萊對起，巖壑屏如。秋風夜涼弄笛，明月邀予。三英笑粲，更吳天、不隔蓴鱸。新度曲，銀鉤照眼，爭看阿素工書。
漢宮春
作者：丘崈
朝代：宋

橫笛吹梅，記南樓夜月，疏蕊纖枝。香塵軟紅自暖，不怕寒欺。人歸夢悄，悵憑闌、密約深期。身漸老，風流縱在，逢花那似當時。東閣佔春宜早，甚開遲也似，雪屋疏籬。須公彩毫度曲，錦帳題詩。多應見我，怪尊前、華髮其誰。煩道與，巡簷共笑，元是舊日相知。
訴衷情
作者：丘崈
朝代：宋

芙蓉深徑小肩輿。相併語徐徐。紅妝著處迎笑，遮路索踟躕。錦步障，繡儲胥。繞重湖。更添月照，人面花枝，疑在蓬壺。
訴衷情
作者：丘崈
朝代：宋

素衣蒼狗不成妍。何意妒蟬娟。不知高處難掩，終自十分圓。涵永珍，獨當天。照無邊。乾坤呈露，何況人間，大地山川。
訴衷情
作者：丘崈
朝代：宋

十分風味似詩人。有些子太清生。只應最嫌俗子，消瘦卻盈盈。風乍靜，雪初晴。月微明。泊然疏淡，莫是無情，作個關情。
訴衷情
作者：丘崈
朝代：宋

東風罨岸進船難。酒醒篆香殘。不堪客裡無緒，那更晚來寒。思往事，耿無眠。掩屏山。夜深人靜，何處一聲，月子彎彎。
謁金門
作者：丘崈
朝代：宋

羅袖薄。玉臂鏤花金約。起晚欠伸蓮步弱。倚床嬌韻惡。獨自青樓珠箔。怎向日長花落。門掩東風春寂寞。誤人瞋喜鵲。
謁金門
作者：丘崈
朝代：宋

花雨潤。煙鎖玉爐香韻。笑度華年春不盡。壽觴寒食近。甲子才週一瞬。爭羨珠顏青鬢。咫尺朝元仙路穩。碧雲新有信。
謁金門
作者：丘崈
朝代：宋

風又雨。吹面落花紅舞。把酒不禁春思苦。別離聞杜宇。疊嶂樓頭佳處。猶想襞箋容與。思入雲山便好語。莫辭頻寄取。
謁金門
作者：丘崈
朝代：宋

槐陰綠。簾卷翠屏山曲。照眼冰壺寒並玉。賜衣便霧縠。熊夢又驚初卜。好在掖垣梧竹。應訝人歸猶未速。已頒新詔墨。
錦帳春
作者：丘崈
朝代：宋

翠竹如屏，淺山如畫。小池面、危橋一跨。著棕亭臨水，宛然郊野。竹籬茅舍。好是天寒，倍添幽雅。正雪意、垂垂欲下。更朦朧月影，弄明初夜。梅花動也。
點絳唇
作者：丘崈
朝代：宋

花落花開，等閒不管流年度。舊遊何處。淺立空凝佇。驚拍欄干，忍見春將暮。憑風絮。為人飛去。散作愁無數。
怀古愚兄
作者：丘葵
朝代：宋

紫帽之峰兮高且巍，白云一片兮空依依。我有兄兮在海湄，三月不见兮使我心悲。紫帽之峰兮高且崷，白云一片兮空悠悠。我有兄兮在海陬，三月不见兮使我心忧。
懷古愚兄·其一
作者：丘葵
朝代：宋

紫帽之峰兮高且巍，白雲一片兮空依依。
我有兄兮在海湄，三月不見兮使我心悲。
懷古愚兄·其二
作者：丘葵
朝代：宋

紫帽之峰兮高且崷，白雲一片兮空悠悠。
我有兄兮在海陬，三月不見兮使我心憂。
上留田
作者：严羽
朝代：宋

天地一何长久，上留田。人老一去无归，上留田。松柏一何累累，上留田。劝君酒樽金罍，上留田。愿君大家蚕桑，上留田。有丝织作衲裆，上留田。无为多忧烦伤，上留田。
上留田
作者：严羽
朝代：宋

天地一何长久，上留田。
人老一去无归，上留田。
松柏一何纍纍，上留田。
劝君酒樽金罍，上留田。
愿君大家蚕桑，上留田。
有丝织作衲裆，上留田。
无为多忧烦伤，上留田。
云山操为吴子才赋
作者：严羽
朝代：宋

山巃嵷兮白云，云冥冥兮高山。若有人兮居其閒，超逍遥兮盘桓。芸栌兮菌桷，罗橘柚兮为堂，涂予室兮枫香。揽葛藟兮为帷，虈蕶杂兮佩帏。穹岫兮玄崖，瀑流兮相豗，皎积雪兮奔雷。攒林杳其蔽日兮，挂飞猱之清哀。云中之君兮骑白鹿，山灵缤兮下空谷，风萧萧兮灌木。云山兮幽幽，羌踯躅兮夷犹。惆怅兮余怀，非夫君兮谁思。投余簪兮太息，从夫君兮归来。
云山操为吴子才赋
作者：严羽
朝代：宋

山巃嵸兮白云，云冥冥兮高山。
若有人兮居其閒，超逍遥兮盘桓。
芸栌兮菌桷，罗橘柚兮为堂，涂予室兮枫香。
擥葛藟兮为帷，虈蕶杂兮佩帏。
穹岫兮玄崖，瀑流兮相豗，皎积雪兮奔雷。
攒林杳其蔽日兮，挂飞猱之清哀。
云中之君兮骑白鹿，山灵缤兮下空谷，风萧萧兮灌木。
云山兮幽幽，羌踯躅兮夷犹。
惆怅兮余怀，非夫君兮谁思。
投余簪兮太息，从夫君兮归来。
估客乐
作者：严羽
朝代：宋

荆州人，来贩谷。下江易，上江难。船头鼓，波漫漫，长帆挽上五两竿。
估客乐
作者：严羽
朝代：宋

荆州人，来贩谷。
下江易，上江难。
船头鼓，波漫漫，长帆輓上五两竿。
佳人两章寄许东溪
作者：乐雷发
朝代：宋

衡之山，郁苍苍。我有佳人，在山之阳。木难为佩兮云锦为裳，爱而不见兮我心忧伤。安得为鹍鹏，凌风置君傍。衡之山，郁苍苍。衡之江，清且漪。我有佳人，在江之湄。朝餐菭蘠兮夕馔江蓠，欲往从之兮我马虺隤。安得为琴高，沿波与君随。衡之江，清且漪。
佳人两章寄许东溪·其一
作者：乐雷发
朝代：宋

衡之山，鬰苍苍。
我有佳人，在山之阳。
木难为佩兮云锦为裳，爱而不见兮我心忧伤。
安得为鵾鹏，凌风置君傍。
衡之山，鬰苍苍。
佳人两章寄许东溪·其一
作者：乐雷发
朝代：宋

衡之山，郁苍苍。我有佳人，在山之阳。木难为佩兮云锦为裳，爱而不见兮我心忧伤。安得为鹍鹏，凌风置君傍。衡之山，郁苍苍。
鵲橋仙
作者：乩仙
朝代：宋

鸞輿初駕，牛車齊發，隱隱鵲橋咿軋。尤雲殢雨正歡濃，但只怕、來朝初八。霞垂彩幔，月明銀燭，馥郁香噴金鴨。年年此際一相逢，未審是、甚時結煞。
琴寥歌
作者：于石
朝代：宋

壁乎琴兮不彈，心乎道兮忘言。
操履霜兮猗蘭，忠與孝兮兩全。
松風兮澗泉，琴無絃兮有絃。
青霞兮柯仙，道不傳兮有傳。
琴寥歌
作者：于石
朝代：宋

壁乎琴兮不弹，心乎道兮忘言。
操履霜兮猗兰，忠与孝兮两全。
松风兮涧泉，琴无絃兮有絃。
青霞兮柯仙，道不传兮有传。
紫薇翁歌
作者：于石
朝代：宋

一掬之泉，可湘可沿。
一拳之石，可潄可眠。
其動也以天。
萬壑之風，不琴而絃。
兩山之雲，不爐而烟。
其靜也以天。
前鐘後鼎，左瓢右簞。
何榮何辱，孰愚孰賢，先生笑而不言。
紫薇翁歌
作者：于石
朝代：宋

一掬之泉，可湘可沿。
一拳之石，可潄可眠。
其动也以天。
万壑之风，不琴而絃。
两山之云，不炉而烟。
其静也以天。
前钟后鼎，左瓢右箪。
何荣何辱，孰愚孰贤，先生笑而不言。
念奴嬌
作者：京鏜
朝代：宋

繡天錦地，浣花溪風物，尤為奇絕。無限蘭舟相盪漾，繒彩重重灌結。冀國遺蹤，杜陵陳跡，疑信俱休說。笙歌叢裡，旌旗光映林樾。自笑與蜀緣多，滄浪亭下，飽看煙波闊。屢疏求歸才請得，知我家山心切。已是行人，猶陪佳客，莫放回船發。來年今日，相思惟共明月。
念奴嬌
作者：京鏜
朝代：宋

郎闈夙望，問何因袖手，雙流溪畔。憶昔班行曾接武，今喜一尊同泛。驥櫪難淹，鵬程方遠，大器成須晚。等閒訪我，又驚雲雨分散。最是遊子悲鄉，小人懷土，夢繞江南岸。楚尾吳頭家住處，滿自山川遐觀。歸興雖濃，俞音尚閟，此地非貪戀。東西惟命，去留遲速休管。
念奴嬌
作者：京鏜
朝代：宋

捫參歷井，恰匆匆三見，西州七夕。怪得驕陽迴避晚，猶去新秋兩日。天上良宵，人間佳節，初不分今昔。夜來急雨，洗成風露清絕。因念萬里飄零，君平何在，誰識乘槎客。插竹剖瓜休妄想，巧處那容人乞。院宇初涼，樓臺不夜，漫說經年隔。引杯長嘯，醉看天地空闊。
念奴嬌
作者：京鏜
朝代：宋

錦城城北，有平湖、彷彿西湖西畔。載酒郊坰修禊事，雅稱蘭舟同泛。麥壠黃輕，榿林綠重，莫厭春光晚。棹歌聲發，飛來鷗鷺驚散。好是水漲瀰漫，山圍周幣，不盡青青岸。除卻錢塘門外見，只說此間奇觀。句引遊人，追陪佳客，三載成留戀。古今陳跡，從教分付弦管。
念奴嬌
作者：京鏜
朝代：宋

文章太守，問何事、猶帶天庭黃色。上界一時官府足，聊下神仙宮闕。剖竹新遊，握蘭舊夢，此意誰人識。千軍筆陣，爭先曾奪矛槊。好是萬里相逢，一尊同醉，傾吐平邊策。聚散人生渾慣見，莫為分襟嗚咽。借箸機籌，著鞭功業，只合從君說。明朝回首，天涯何處風月。
木蘭花慢
作者：京鏜
朝代：宋

算秋來景物，皆勝賞、況重陽。正露冷欲霜，煙輕不雨，玉宇開張。蜀人從來好事，遇良辰、不肯負時光。藥市家家簾幕，酒樓處處絲簧。婆娑老子興難忘。聊復與平章。也隨分登高，茱萸綴席，菊蕊浮觴。明年未知誰健，笑杜陵、底事獨淒涼。不道頻開笑口，年年落帽何妨。
水龍吟
作者：京鏜
朝代：宋

四年留蜀慚無補，好是求歸得去。風帆百尺，煙波萬里，寧辭掀舞。楚尾吳頭，我家何在，西山南浦。想珠簾畫棟，倚闌凝望，依然捲雲飛雨。最好九霞光處。見當時、結知明主。冰霜節操，鬥星詞采，羽儀朝路。邂逅開懷，等閒分手，滿斟綠醑。道日邊好語，相將飛下，有人知否。
水龍吟
作者：京鏜
朝代：宋

夜來井絡參躔，使星一點明如晝。誰將天上麒麟，鍾作人間英秀。從橐儀刑，御屏名姓，暫煩衣繡。問西川父老，新來喜躍，緣何事、曾知否。今代澄清妙手。為公家、憂心如疚。幾年繁賦，一朝輸代，恩民特厚。初度佳辰，恰逢長至，從來希有。但只將一部，歡聲百萬，與公為壽。
水龍吟
作者：京鏜
朝代：宋

推移隨牒紅塵裡，試問幾時肩息。家鄉何在，煙迷波渺，雲橫山屹。分閫無功，臨民有愧，褲今襦昔。想征帆萬里，陽關三疊，腸空斷、人誰憶。多謝殷勤綺席。苦留連、不容浮鷁。九霞光外，五雲深畔，君宜鵠立。自笑衰遲，未能軒輊，漫勞噓吸。願鋒車趣召，吳天楚地，相逢他日。
漢宮春
作者：京鏜
朝代：宋

暖律初回。又燒燈市井，賣酒樓臺。誰將星移萬點，月滿千街。輕車細馬，隘通衢、蹴起香埃。今歲好，土牛作伴，挽留春色同來。不是天公省事，要一時壯觀，特地安排。何妨綵樓鼓吹，綺席尊罍。良宵勝景，語邦人、莫惜徘徊。休笑我，痴頑不去，年年爛醉金釵。
漢宮春
作者：京鏜
朝代：宋

看透塵寰。更禪心似水，道力如山。前身青冥跨鵠，紫府乘鸞。世緣一念，便等閒、遊戲人間。須通道，雲霄步武，不應權牧西南。此日重臨初度，正繡衣輝映，彩服斕斑。人生顯途易到，容養難攀。一時慶事，問誰家、得似門闌。知未艾，百千壽算，慈闈長奉親歡。
瑞鶴仙
作者：京鏜
朝代：宋

鴛行舊儔侶。問底事、遲迴西州西處。閒居久如許。相鄰翁對飲，詩人聯句。夤緣會遇。過高軒、相逢喜舞。正菊天、景物澄鮮，切莫趣歸言去。看取。星扉月戶。霧閣雲窗，非公孰住。從容笑語。人生易別難聚。恨分違有日，留連無計，滿目離愁忍覷。若他時、魚雁南來，把書寄與。
絳都春
作者：京鏜
朝代：宋

昇平似舊。正錦裡元夕，輕寒時候。十里輪蹄，萬戶簾帷香風透。火城燈市爭輝照。誰撒□、滿空星斗。玉簫聲裡，金蓮影下，月明如畫。知否。良辰美景，□豐歲樂國，從來希有。坐上兩賢，白玉為山聯翩秀。笙歌一片圍紅袖。切莫遣、銅壺催漏。杯行且與邦人，共開笑口。
何滿子·河滿子
作者：仇遠
朝代：宋

舞褥行雲襯步，歌紈片月生懷。歌殘舞罷花困軟，凝情猶小徘徊。髻滑頻扶墮珥，裙低略露弓鞋。當日凝香清燕，慣聽八拍三臺。謝娘荀令都□老，匆匆好夢驚回。閒指青衫舊淚，空連半股鸞釵。
兩同心
作者：仇遠
朝代：宋

踏青歸後，小步西園。翠袖薄、新篁難倚，綠窗潤、弱絮輕黏。春風急，暮雨悽然。早聽啼鵑。憶昔幾度湖邊。款曲花前。約俊客、同傾鑿落，看遊女、同上鞦韆。春無主，落日低煙。芳草年年。
合歡帶
作者：仇遠
朝代：宋

令巍巍、一段風流。看情性、忒溫柔。記得河橋曾識面，雨凝晴、欲問還羞。沈吟半晌，蟬敧舞鬢、鶯澀歌喉。到黃昏飲散，□雖未語，心已相留。紗窗低轉，紅袖同攜，隨花歸去秦樓。酒力難禁花易軟，聚眉峰、點點清愁。瞋人笑語，朦朧嬌眼，䰀鬌扶頭。醒來時、月轉西廂，隔窗猶聽箜篌。
好女兒
作者：仇遠
朝代：宋

恨結眉峰。兩抹青濃。不忺人、昨夜曾中酒，甚小蠻綠困，太真紅醉，肯嫁東風。無奈遊絲墮蕊，盡日□逐花蓬。把西園、鬥草芳期阻，怕明朝微雨，庭莎翠滑，溼透蓮弓。
如夢令
作者：仇遠
朝代：宋

聽盡西窗風雨。又聽東鄰砧杵。猶自立危闌，闌外青山無語。何處。何處。一樹亂鴉啼暮。
如夢令
作者：仇遠
朝代：宋

特特問花訊息。結果剩紅殘白。芍藥可人憐，相約荼䕷留客。消得。消得。猶有一分春色。
愛月夜眠遲·愛月夜眠遲慢
作者：仇遠
朝代：宋

小市收鐙，漸柝聲隱隱，人語沈沈。月華如水，香街塵冷，闌干瑣碎花陰。羅幃不隔嬋娟，多情伴人，孤枕最分明。見屏山翠疊，遮斷行雲。因記款曲西廂，趁凌波步影，笑拾遺簪。元宵相次近也，沙河簫鼓，卻是如今。行行舞袖歌裙。歸還不管更深。黯無言，新愁舊月，空照黃昏。
慶春宮·高陽臺
作者：仇遠
朝代：宋

江影涵空，山光浮水，畫樓直倚東城。落葉聲稀，歸鴻聲杳，晚風卻遞鐘聲。去天咫尺，祗疑是、齊雲摘星。闌干疑佇，愁見垂楊，煙絮縈縈。官梅冷笑相迎。□怕繁枝，容易凋零。因念□□，吟仙鶴去，斷橋誰賦疏清。染雲如黛，這雪意、看看做成。有誰知得，庾信閒愁，陶令閒情。
慶清朝
作者：仇遠
朝代：宋

山束灘聲，月移石影，寒江夜色空浮。丹青古壁，風幡橫臥東流。小艤載雲輕棹，湖痕漸落葑泥稠。津亭外，隔船吹笛，喚起眠鷗。非但予愁渺渺，料那人，應自有、一襟愁。霜棲露泊，容易吹白人頭。漠漠荻花勝雪，擬尋靜岸略移舟。留閒耳，聽鶯小院，聽雨西樓。
憶秦娥
作者：仇遠
朝代：宋

秋乍覺。露涼頓覺羅衾薄。羅衾薄。黃昏庭院，水風簾幕。闌干待月花時約。愁長夢短渾忘卻。渾忘卻。南山猿鶴，北枝烏鵲。
摸魚兒
作者：仇遠
朝代：宋

惱晴空、日長無力，風吹不盡愁緒。馬頭零亂流光轉，粟粟巧黏紅樹。閒意度。似特地、隨他燕子穿簾去。徘徊不語。謾彷弗眉尖，留連眼底，芳草正如霧。冥濛處。獨憑闌干凝佇。翠蛾今在何許。隔花簫鼓春城暮。腸斷小窗微雨。休更舞。明日看、池萍始信低飛誤。長橋短浦。悵不似危紅，蒼苔點遍，猶澀馬蹄駐。
望仙樓·胡搗練
作者：仇遠
朝代：宋

九仙山曉。霧冥冥、一鶴飛來華表。銜得紅雲花島。雙蒂仙桃小。破罌旋汲香泉，短鑺閒鋤春草。愁種愁深多少。頭白鴛鴦老。
木蘭花慢
作者：仇遠
朝代：宋

遠鍾消斷夢，又霜信、到紋窗。有六曲屏山，四垂斗帳，重錦方床。輕寒畫眉尚懶，想留連、一線枕痕香。無語因誰悒怏，何心重理絲簧。花房。空記舊周郎。指印□鴛鴦。悄不堪□□，暗塵繡陌，淡月幽坊。休恁敗紅寄遠，怕驚波、侵字不成行。坐憶江南資訊，斷腸蘸甲清觴。
木蘭花慢
作者：仇遠
朝代：宋

泥涼閒倚竹，奈冉冉、碧雲何。愛水檻空明，風疏畫扇，雪透香羅。惺鬆未成楚夢，看玲瓏、清影罩平坡。便有一庭秋意，碎蛩聲亂寒莎。銀河。不起纖波。天似水，月明多。算江南再有，賀方回在，空費吟哦。年年自圓自缺，恨紫簫、聲斷玉人歌。謾對雙鴛素被，翠屏十二嵯峨。
桃園憶故人·桃源憶故人
作者：仇遠
朝代：宋

苧蘿山下花藏路。只許流鶯來去。吹落梨花無數。香雪迷官渡。浣紗溪淺人何許。空對碧雲凝暮。歸去春愁如霧。奈五更風雨。
極相思
作者：仇遠
朝代：宋

雲頭灰冷，金彝燻透茜羅衫。可人猶帶，紫陌青門，珠淚斑斑。自恨移根無宿土，紅姿減、綠意闌珊。有誰知我，花明眼暗，如霧中看。
水龍吟
作者：仇遠
朝代：宋

曉星低射疏櫺，殢寒卻枕還慵起。炊煙逗屋，隔房人語，鐙前行李。霜滑平橋，霧迷衰草，時間流水。悵雕鞍獨擁，清寒滿袖，入斜月、空山裡。謾把鞭梢暗指。酒旗邊、柴門又閉。分水點墨，因風欲寄，梅花萬里。寶帳春慵，夢中肯信，有人憔悴。待歸來、別倚新腔，換卻淚毫愁紙。
清平樂
作者：仇遠
朝代：宋

寒泉如線。莎石綿雲軟。十里梅花香一片。不記入山深淺。謾留兩袖春風。羅浮舊夢成空。獨對闌干明月，教人猶憶山中。
清平樂
作者：仇遠
朝代：宋

苑秋涼早，石徑幽花小。霜絮飛飛風草草。翠碧斕斑馳道。香溝詩葉難尋。依然綠淺紅深。倚竹空歌黃鵠，誰招青冢遊雲。
燕歸來·喜遷鶯
作者：仇遠
朝代：宋

三疊曲，四愁詩。心事少人知。西風未老燕遲歸。巢冷半乾泥。流紅句，迴文字。除燕知，誰能記。一聲卻到畫樓西。雲壓小鴻低。
燭影搖紅
作者：仇遠
朝代：宋

中酒情懷，怨春羞見桃花面。王孫別去草萋萋，十里青如染。不恨梨雲夢遠。恨只恨、盟深交淺。一般孤悶，兩下相思，黃昏依黯。樓依斜陽，翠鸞不到音書遠。綠窗空對繡鴛鴦，□縷憑誰翦。知在新亭舊院。杜鵑啼、東風意懶。便歸來後，也過清明，花飛春減。
瑣窗寒
作者：仇遠
朝代：宋

小袖啼紅，殘茸唾碧，深愁如織。閒愁不斷，冉冉舞絲千尺。倚修筠、袖籠淺寒，望人在水西雲北。想綠楊影裡，蘭舟輕艤，赤闌橋側。遊劇歸來，恨汗溼酥融，步慳襪窄。蘭情蕙盼，付與棲鸞訊息。奈無情、風雨做愁，帳鐙閃閃春寂寂。夢相思、一枕巫山，更畫樓吹笛。
瑤花慢
作者：仇遠
朝代：宋

疏疏密密，漠漠紛紛，乍舞風無力。殘磚斷礎，才轉眼、化作方圭園壁。非花非絮，似騁巧、先投窗隙。立小樓、不見青山，萬里鳥飛無跡。休鄰凍梗冰苔，算飛入園林，都是春色。年華婉娩，誰通道、老卻梁園詞客。踏青近也，且一白、何消三白。把一白、分與梅花，要點壽陽妝額。
眼兒媚
作者：仇遠
朝代：宋

傷春情味酒頻中。困倚小屏風。寶釵斜插，懶來梳洗，懶出簾櫳。雲鬟䰀鬌嬌無力，此醉不禁重。分明彷佛，未央楊柳，太液芙蓉。
眼兒媚
作者：仇遠
朝代：宋

苔箋醉草調清平。鴉墨溼浮雲。霓裳步冷，瓊簫聲斷，舊夢關心。小喬不戀周郎老，翠被折秋痕。那堪門外，黃花紅葉，細雨更深。
眼兒媚
作者：仇遠
朝代：宋

謝家池館佔花中。微雨溼春風。豔紅修碧，濃香疏影，浮動簾櫳。嬌蛾聚翠尋春夢，衣上淚痕重。閒窗愁對，金籠鸚鵡，綵帶芙蓉。
破陣子
作者：仇遠
朝代：宋

柳浪六橋春碧，香塵十里香風。好是爛遊濃醉後，畫□闌干見小紅。紅明綠暗中。舊約湧金門道，紗籠畢竟相逢。只恐入城歸路雜，便轉頭樹北雲東。侯門深幾重。
聲聲慢
作者：仇遠
朝代：宋

藏鶯院靜，浮鴨池荒。綠陰不減紅芳。高臥虛堂。南風時送微涼。遊韉踐香未遍，怪青春、別我堂堂。閒裡好，有故書盈篋，新酒盈缸。只怕吳霜侵鬢，嘆春深銅雀，空老周郎。弱絮沾泥，如今夢冷平康。翻思舊遊蹤跡，認斷雲、低度橫塘。離恨滿，甚月明、偏照小窗。
聽杜將軍帳下兒歌·其一
作者：仇遠
朝代：宋

桓將軍，軍城南。
牛將軍，軍城北。
他軍只有八千人，卒急臨洮攻未得。
臨江仙
作者：仇遠
朝代：宋

湘水曉行無酒，楚鄉客久思家。空城暗柳老愁芽。燕歸才社後，人老尚天涯。記得津頭輕別，離觴愁聽琵琶。東風吹淚落鷗沙。一番新雨重，飛不起楊花。
臺城路·齊天樂
作者：仇遠
朝代：宋

海棠才試春光小，西風便吹秋去。白石粼粼，丹林點點，裝綴東皋南浦。清遊頓阻。謾空有園林，可無鐘鼓。一曲庭花，隔江誰與問商女。離懷渾似夢裡，碧雲猶冉冉，佳人何處。越岫難盟，秦樓燕約，爭奈年華已暮。憑高弔古。算只有梅花，伴人悽楚。極目天長，淡霞明斷雨。
臺城路·齊天樂
作者：仇遠
朝代：宋

暮雲春樹江東遠，十年軟紅塵井。雨屋酣歌，月樓醉倚，還倩天風吹醒。青鐙耿耿。算除卻淵明，誰憐孤影。自卷荷衣，石床高臥翠微冷。山空但覺晝永。舊遊花柳夢，不忍重省。燕子梁空，雞兒巷靜，休說長安風景。丹臺路迥。怎見得玄都，□□芳徑。共理瑤笙，鳳凰花外聽。
臺城路·齊天樂
作者：仇遠
朝代：宋

畫樓西送斜陽下，不隨逝波東去。野曠莎長，山空木短，零落紅衣南浦。遊雲路阻。便魂斷蒼梧，怨弦誰鼓。空採江蘺，□□□□吊湘女。迢迢千里萬里。碧天空雁信，傳意無處。翠袖閒籠，珠幃怨臥，幾度黃昏□暮。相思自古。悵獨客三吳，故人三楚。懶話巴山，翦鐙同聽雨。
花心動
作者：仇遠
朝代：宋

醒眼明霞，問染成、晴堤幾分秋色。膩困未醒，欲語還羞，掩映霧籠煙冪。豔姿相亞柔枝妥，恁嬌倚、西風無力。只疑是、彩雲散影，誤留仙魄。不見芳卿訊息。但曉沁嫣紅，雨溼輕白。落日光中，窺影橫塘，卻似試妝脈脈。芳心空有韶華想，忍拼與、清霜狼籍。雁聲裡、丹楓伴人淚滴。
解連環
作者：仇遠
朝代：宋

綺疏人獨。記芙蓉院宇，玉簫同宿。尚隱約、屏窄山多，□衾暖浪浮，帳香雲撲。步襪蹁然，又何處、秦箏金屋。□柔簪易折，破鏡難留，斷縷難續。斜陽謾窮倦目。甚天寒袖薄，猶倚修竹。待聽雨、閒說前期，奈心在江南，人在江北。老卻休文，自笑我、腰圍如束。莫思量，尋花傍柳，舊時杜曲。
訴衷情
作者：仇遠
朝代：宋

渚蓮香貯一房秋。秋葉上人頭。年光鬢影偷換，堪嘆不堪留。人渺渺，事休休。恨悠悠。蓴鱸不夢，也□歸舟。家住滄洲。
謁金門
作者：仇遠
朝代：宋

但病酒。愁對清明時候。不為吟詩應也瘦。坐久衣痕皺。曾約花間攜手。空憶洛陽耆舊。道不相逢還卻又。海棠開廝句。
雪獅兒
作者：仇遠
朝代：宋

武林春早，乘興試問，孤山枝南枝北。見說椒紅，初破芳苞猶綠。羅浮夢熟。記曾有、幽禽同宿。依稀是、縞衣楚楚，佳人空谷。嬌小春意未足。甚嬌羞，怕入玉堂金屋。誤學宮妝，粉額蜂黃輕撲。江空歲晚，最難是、舊交松竹。忒幽獨。笛倚畫樓西曲。
風流子
作者：仇遠
朝代：宋

紅錦舊同心。西池上、曾與系青禽。記山水寫情，秋桐促軫，鴛鴦縈恨，春繡停針。常嘆好風妨畫扇，明月墮瑤簪。短夢易殘，一聲長笛，新愁無限，何處孤砧。香奩依然在，但鸞鏡、孤影渺渺難尋。雨後胭脂，應想粉蝕塵侵。悵去帆漸杳，魚鱗浪淺，遠箋難寄，鴻尾雲深。回首高樓，不堪煙雨平林。
鳳凰閣
作者：仇遠
朝代：宋

晴綿欺雪，撲撲紅樓錦幄。小晴蜓載水花泊。猶記橫波淺笑，香雲深約。甚可怪、匆匆忘卻。尋芳人老，那得心情問著。雁程不到怨無託。還又月笛幽院，風鐙疏箔。謾傍竹、寒籠翠薄。
點絳唇
作者：仇遠
朝代：宋

黃帽棕鞋，出門一步為行客。幾時寒食。岸岸梨花白。馬首山多，雨外青無色。誰禁得。殘鵑孤驛。撲地春雲黑。
點絳唇
作者：仇遠
朝代：宋

千里平闌，水天低處山無數。斷城孤樹。城外人來去。欲問青鸞，杳杳隨煙霧。空懷古。巴山何處。自翦鐙聽雨。
齊天樂
作者：仇遠
朝代：宋

夕陽門巷荒城曲，清音早鳴秋樹。薄翦綃衣，涼生鬢影，獨飲天邊風露。朝朝暮暮。奈一度悽吟，一番悽楚。尚有殘聲，驀然飛過別枝去。齊宮往事謾省，行人猶與說，當時齊女。雨歇空山，月籠古柳，彷佛舊曾聽處。離情正苦。甚懶拂冰箋，倦拈琴譜。滿地霜紅，淺莎尋蛻羽。
大聖樂令·玉團兒
作者：仲並
朝代：宋

豆蔻梢頭春正早。斂修眉、未經重掃。湖山清遠，幾年牢落，風韻初好。慢綰垂螺最嬌小。是誰家、舞腰嫋嫋。而今莫謂，春歸等閒，分付芳草。
念奴嬌
作者：仲並
朝代：宋

江南春早，尚餘寒門巷，楊花飄逐。一色初梅開盡也，不數芳園紅綠。珍重騷人，幽懷分寄，高韻歌黃竹。六花羞避，滿箋凌亂瓊玉。應念有客長安，履穿東郭，無與憐窮獨。鼓棹前溪非興盡，寒怯水棲巖宿。咫尺君家，瑤田無徑，冰柱排銀屋。甕頭春到，喚回晚夢清熟。
念奴嬌
作者：仲並
朝代：宋

金滕事業。慶丹青千載，勳在王室。聖主英明平萬國，天產非常人物。嶽瀆分靈，熊羆符夢，五百年方出。致君堯舜，要須純用經術。須信鳳閣仙人，風流文采，藹家聲如昔。獻納司存持禁橐，合曆三臺清秩。倦宿承明，乞麾臨郡，暫輟金閨直。五雲深處，一星今在南極。
念奴嬌
作者：仲並
朝代：宋

練江風靜，臥冰奩百尺，朱闌飛入。江遠浮天天在水，水滿半天雲溼。白鳥明邊，青山斷處，眼冷江頭立。月明潮上，葦間漁唱聲急。幾度吹老蘋花，野香無數，欲寄應難及。天借詩人供醉眼，尊俎一時收拾。竹裡行廚，花間步障，風雨生呼吸。酒闌歌罷，釣船先具蓑笠。
念奴嬌
作者：仲並
朝代：宋

灰飛嶰竹。慶群陰消盡，新陽來複。雲物呈祥連瑞靄，煙氣紛紛馥馥。紫陌香衢，朱簷影裡，羅綺花成簇。嶺梅驚暖，數枝爭綻寒玉。有人嫋嫋盈盈，今朝特地，為我新妝束。嬌倚銀床添繡線，長喜修眉舒綠。不道多情，錦屏羅幌，難得歡生足。誰知今夜，玉壺銀漏催促。
憶秦娥
作者：仲並
朝代：宋

隈巖側。怪生小院香來別。香來別。嫩黃細細，商量齊發。佳人斂笑貪先折。重新為翦斜斜葉。斜斜葉。釵頭常帶，一秋風月。
瑞鶴仙
作者：仲並
朝代：宋

試六花院落。正柳綿飄墜，因風無著。吳王舊城郭。記烏衣門巷，小橋簾幕。他州寥索。漫等閒、桃英杏萼。認幽香來處，群芳盡掩，蕙心先覺。行樂。燕雛鶯友，浪語狂歌，休休莫莫。蘭房繡幄。添新恨，念前約。殢十分芳景，十分春意，休惜十分共酌。任十分、吹老寒梅，戌樓畫角。
眼兒媚
作者：仲並
朝代：宋

鈴閣尋盟未肯寒。鷁首駐江干。雲煙翰墨，風流尊俎，不放更殘。金聲擲地西清老，天未許終閒。知音素賞，當筵一曲，流水高山。
點絳唇
作者：仲並
朝代：宋

秀出群兒，柳眉濯濯春庭院。不親歌扇。弄筆勤書篆。翁已無能，老退慚赬面。欣同宴。坐來喜見。痛飲驚無算。
夏雲峰
作者：仲殊
朝代：宋

天闊雲高，溪橫水遠。晚日寒生輕暈。閒階靜、楊花漸少，朱門掩、鶯聲猶嫩。悔匆匆、過卻清明，旋佔得餘芳，已成幽恨。都幾日陰沈，連宵慵困。起來韶華都盡。怨入雙眉閒鬥損。乍品得情懷，看承全近。深深態、無非自許。厭厭意、終羞人間。爭知道、夢裡蓬萊，待忘了餘香，時傳音信。縱留得鶯花，東風不住，也則眼前愁悶。
失調名
作者：仲殊
朝代：宋

戲馬風流，佩茱萸時節。
失調名
作者：仲殊
朝代：宋

遙想天孫離別後，一宵歡會，暫停機杼。
念奴嬌
作者：仲殊
朝代：宋

故園避暑，愛繁陰翳日，流霞供酌。竹影篩金泉漱玉，紅映微花簾箔。素質生風，香肌無汗，繡扇長閒卻。雙鸞棲處，綠筠時下風籜。吹斷舞影歌聲，陽臺人去，有當年池閣。佩結蘭英凝念久，言語精神依約。燕別雕樑，歸鴻紫塞，音信憑誰託。爭知好景，為君長是蕭索。
念奴嬌
作者：仲殊
朝代：宋

水楓葉下，乍湖光清淺。涼生商素。西帝宸遊羅翠蓋，擁出三千宮女。絳採嬌春，鉛華掩晝，占斷鴛鴦浦。歌聲搖曳，浣沙人在何處。別岸孤嫋一枝，廣寒宮殿，冷落棲愁苦。雪豔冰肌羞淡泊，偷把胭脂勻注。媚臉籠霞，芳心泣露，不肯為雲雨。金波影裡，為誰長恁凝佇。
念奴嬌
作者：仲殊
朝代：宋

延陵福緒，藹遺芳餘慶，直至如今。帝錫朋龜曾獻策。早揖丹桂華簪。一代榮名，三州遺愛，留入歌吟。歸來湖山付得，依舊閒心。延賞報德推封。名遷書監，喜天恩垂臨。拜舞龍香還注想，丹闕拖紫垂金。酒滿霞觴，期君眉壽，千歲與披衿。年年風月，兩行門外桐陰。
斗百花近拍
作者：仲殊
朝代：宋

九凤啸歌宛转。鹤舞长生排遍。彩衣朱绂，醉挹绮园彭羡。香在云头，星宫寿纪重新，东斗瑞光昏见。嘉庆留西宴。酒乍醒时，便拥一封归传。雨露旧恩，长沙再膺天眷。还了宫符，前席受取丁宁，功业算来何晚。
斗百花近拍
作者：仲殊
朝代：宋

九凤啸歌苑转。鹤舞长生排遍。采衣朱绂。醉挹绮园彭羡。香在云头，星宫寿纪重新，东斗瑞光昏见。嘉庆留西宴。酒乍醒时，便拥一封归传。雨露旧恩，长沙再膺天眷。还了宫符，前席受取丁宁，功业算来何晚。
楚宮春慢
作者：仲殊
朝代：宋

輕盈絳雪。乍團聚同心，千點珠結。畫館繡幄低飛，融融香徹。笑裡精神放縱，斷未許、年華偷歇。信任芳春都不管，淅淅南燻，別是一家風月。扁舟去後，回望處、娃宮淒涼凝咽。身似斷雲零落，深心難說。不與雕欄寸地，忍覰著、漂流離缺。盡目厭厭總無語，不及高唐夢裡，相逢時節。
永同歡
作者：仲殊
朝代：宋

繡簾卷，沉煙細。燕堂深，玳筵初啟。庭下芝蘭，勸金卮，有多少雍容和氣。
訴衷情
作者：仲殊
朝代：宋

鍾山影裡看樓臺。江煙晚翠開。六朝舊時明月，清夜滿秦淮。寂寞處，兩潮回。黯愁懷。汀花雨細，水樹風閒，又是秋來。
訴衷情
作者：仲殊
朝代：宋

長橋春水拍堤沙。疏雨帶殘霞。幾聲脆管何處，橋下有人家。宮樹綠，晚煙斜。噪閒鴉。山光無盡，水風長在，滿面楊花。
訴衷情
作者：仲殊
朝代：宋

湧金門外小瀛洲。寒食更風流。紅船滿湖歌吹，花外有高樓。晴日暖，淡煙浮。恣嬉遊。三千粉黛，十二闌干，一片雲頭。
訴衷情
作者：仲殊
朝代：宋

楚江南岸小青樓。樓前人檥舟。別來後庭花晚，花上夢悠悠。山不斷，水空流，漫凝眸。建康宮殿，燕子來時，多少閒愁。
訴衷情
作者：仲殊
朝代：宋

清波門外擁輕衣。楊花相送飛。西湖又還春晚，水樹亂鶯啼。閒院宇，小簾幃。晚初歸。鐘聲已過，篆香才點，月到門時。
醉蓬萊
作者：仲殊
朝代：宋

報一陽初動，二五蓂疏，履長時候。大昴星精，宛分靈儲秀。早運鈞衡，亟還貂袞，向載歌成後。書展儀形，承華羽翼，恩深惟舊。天眷難留，片帆歸去，縠水柯山，故人攜手。枕月眠雲，老華胥閒晝。夕宴朝歡，況當加慶，獻我公眉壽。五福千祥，山長水遠，一樽芳酒。
醉蓬萊
作者：仲殊
朝代：宋

驟西風悽慘，秋昊平分，晚收清晝。素月潛生，倚危牆時候。漸照芳樽，前中孤影，喜暫時為友。醉學吳兒，狂歌亂拍，蹁躚雙袖。堪嘆從來，誤了詞賦，進取才能，桂枝難勾。縱得虛名，與平生相負。韁鎖塵埃，願懷圭組，強劍眉低首。平地神仙，清涼世界，君曾知否。
醉蓬萊
作者：仲殊
朝代：宋

過靈香一炷，燕館清虛，晚窗風細。雨入園林，蕩凝煙搖曳。天上春融，暖移殘臘，早信音來至。宮粉龍香，一時拈入，江梅輕蕊。人在瑤山，九仙書府，靜與羲皇，淡然相對。錦琴無聲，鼓一軒和氣。丹枝高枝，舊香芬馥，惹賜袍春翠。再揖文章，聲名定與，淵雲相繼。
醉蓬萊
作者：仲殊
朝代：宋

望金華真界，寶婺星垣，瑞符玄動。羽葆萊遊，有八鸞環擁。日在龍房，下弦平月，見崧嶽生申。天上三奇，人間五福，一齊景寵。騫樹七臺，紫微金簡，授籙延年，大椿騰頌。玉液稱觴，引長生歌送。彩霧籠雲，舞香花萼，降蕊珠仙眾。太史多才，功成異日，鳴簫雙鳳。
巴州西龕
作者：任約
朝代：宋

門徑森寒柏，小橋穿□□。
澄江朱檻北，晚照碧巖□。
修架清泉逗，高楠邃□□。
虛廊面青壁，危棧跨□□。
絕頂舒平席，遥峯□□□。
□□俯星斗，襟袂□□□。
□□春膏浹，□□□□迷。
嶺猿□谷。
彭思王廟
作者：任續
朝代：宋

背僊眠兮芳洲，蕩兩槳兮碧流。
陟崔嵬兮拜神宮，跨汗漫兮俯文虹。
浩唱兮擊鼓絲，陽阿兮屢舞。
降神焚兮百和，尊瑶觴兮綠醑。
九關闢兮杳雲旗，回風下兮帝子來。
周覽兮故國，我與民兮相思。
靈容兮有穆，笑燦然兮扁祥。
風雨暘時兮歲事豐，厲鬼回兮畢方逐。
包洞庭兮二江，扞崇山兮五嶽。
揚靈兮報祀，與山川兮長久。
巴州西龛
作者：任约
朝代：宋

门径森寒柏，小桥穿□□。澄江朱槛北，晚照碧岩□。修架清泉逗，高楠邃□□。虚廊面青壁，危栈跨□□。绝顶舒平席，遥峰□□□。□□俯星斗，襟袂□□□。□□春膏浃，□□□□迷。岭猿□谷。
巴州西龛
作者：任约
朝代：宋

门径森寒柏，小桥穿□□。
澄江朱槛北，晚照碧岩□。
修架清泉逗，高楠邃□□。
虚廊面青壁，危栈跨□□。
绝顶舒平席，遥峯□□□。
□□俯星斗，襟袂□□□。
□□春膏浃，□□□□迷。
岭猿□谷。
彭思王庙
作者：任续
朝代：宋

背仙眠兮芳洲，荡两桨兮碧流。陟崔嵬兮拜神宫，跨汗漫兮俯文虹。浩唱兮击鼓丝，阳阿兮屡舞。降神焚兮百和，尊瑶觞兮绿醑。九关辟兮杳云旗，回风下兮帝子来。周览兮故国，我与民兮相思。灵容兮有穆，笑灿然兮扁祥。风雨旸时兮岁事丰，厉鬼回兮毕方逐。包洞庭兮二江，捍崇山兮五岳。扬灵兮报祀，与山川兮长久。
彭思王庙
作者：任续
朝代：宋

背僊眠兮芳洲，荡两桨兮碧流。
陟崔嵬兮拜神宫，跨汗漫兮俯文虹。
浩唱兮击鼓丝，阳阿兮屡舞。
降神焚兮百和，尊瑶觞兮绿醑。
九关闢兮杳云旗，回风下兮帝子来。
周览兮故国，我与民兮相思。
灵容兮有穆，笑灿然兮扁祥。
风雨旸时兮岁事丰，厉鬼回兮毕方逐。
包洞庭兮二江，扞崇山兮五岳。
扬灵兮报祀，与山川兮长久。
沁園春
作者：任翔龍
朝代：宋

客有問餘，號日汝水，逸民者誰。是胸羅星斗，熟知天命，口分造化，妙洩天機。百十日前，再三地說，端的秋來攀桂枝。那時節，果鰲頭高跨，鶚首橫飛。君休說是談非。是則是干支帶得來。也要他有個、讀書種子，一丁不識，富貴何為。報道長安，梅邊春色，早趁東風掠馬蹄。重逢處，辦一封好紙，覓狀元詩。
摸魚兒
作者：伍梅城
朝代：宋

極知君、腰騎鶴，此心與水相似。梧桐葉上黃昏雨，恨殺無情流水。滔滔地。今日大江頭，明日人千里。君思往事。兩袖淮雲，一輪明月，要亦尋常耳。君去也，我亦扁舟東矣。尊前何惜同醉。五年未老君猶健，五十行當富貴。書頻寄。報王粲、何時可決荊州計。俱胝一紙。更細算何時，五星同會，天下太平未。
最高樓
作者：伍梅城
朝代：宋

知君久，勘破利名關。未老得先閒。今年最喜吟身健，生朝更覺酒腸寬。且隨宜，將秫種，買花看。門外吏、催科無一跡。窗下客、談詩常經日。兒玉樹，弟金蘭。華堂舉案齊眉樂，錦天歌客笑聲歡。問何如，福東海，壽南山。
醉蓬萊
作者：伍梅城
朝代：宋

倚東風笑問。落紅啼鴂，清明來未。小雨弄晴，做輕寒天氣。南極光中，五雲深處，人慶千秋歲。翡翠屏間，琉璃簾下，綵衣明媚。九老風流，五候家數，如此乾坤，有人如此。天正煩君，作江南一瑞。世上今秦，山中古晉，盡不經吾意。但要牡丹，年年今日，伴人沈醉。
八聲甘州
作者：何仙姑
朝代：宋

千門萬戶，盡七顛八倒，掘地尋天。真個玄妙，返作笑胡言。無為大道人行少，向捏怪途中有萬千。傷感。蜣轉卻做靈丹。無奈傷嗟最苦，又不知端的，枉棄了家緣。時間清淨，豈解汞收鉛。心思意想，何曾遣暫閤眼。陰魔作睡纏。展轉。越思深返作仇冤。誰信無中生有，有中生無，萬派歸源。
謁金門
作者：何光大
朝代：宋

天似水。池上藕花風起。隔岸垂楊青到地。亂螢飛又止。露溼玉闌閒倚。人靜自生涼意。泛碧沈朱供晚醉。月斜才去睡。
傳言玉女
作者：何夢桂
朝代：宋

阿母今朝，飛下瓊樓金闕。先教玉女，為傳言細說。蟠桃手種，尚記此春時節。三千春後，開花初結。宴罷瑤池，洗娥眉、已半雪。九旬偷度，笑韶光一映。仙翁日月，算與人間全別。從今一歲，年年三月。
喜遷鶯
作者：何夢桂
朝代：宋

留春不住。又早是清明，楊花飛絮。杜宇聲聲，黃昏庭院，那更半簾風雨。勸春且休歸去。芳草天涯無路。悄無語。倚闌干立盡，落紅無數。誰訴。長門事，記得當年，曾趁梨園舞。霓羽香消，梁州聲歇，昨夢轉頭今古。金屋玉樓何在，尚有花鈿塵土。君不顧。怕傷心，休上危樓高處。
喜遷鶯
作者：何夢桂
朝代：宋

東君別後。見說道花枝，也成消瘦。夜雨簾櫳，柳邊庭院，煩惱有誰撋就。猶記舊看承處，梅子枝頭如豆。最苦是，向重門人靜，月明時候。知否。人不見，縱有音書，爭似重攜手。舊日沉腰，如今潘鬢，怎奈許多僝僽。極目萬山深處，腸斷不堪回首。情寸寸，到如今，只在長亭煙柳。
大江東去·念奴嬌
作者：何夢桂
朝代：宋

半生習氣，被風霜、銷盡頭顱如許。七十年來都鑄錯，回首邯鄲何處。杜曲桑麻，柴桑松菊，歸計成遲暮。一樽自壽，不妨沉醉狂舞。休問滄海桑田，看朱顏白髮，轉次全故。烏兔相催天也老，千古英雄壞土。汾水悲歌，雍江苦調，墮淚真兒女。興亡一夢，大江依舊東注。
意難忘
作者：何夢桂
朝代：宋

避暑林塘。數元戎小隊，一簇紅妝。旌□雲影動，簾幕水沉香。金縷徹，玉肌涼。慢拍舞輕揚。更一般，輕弦細管，孤竹空桑。風姨昨夜痴狂。向華峰吹落，雲錦天裳。波神藏不得，散作滿池芳。移彩鷁，柳陰傍。拚一醉淋浪。向晚來、歌闌飲散，月在紗窗。
憶秦娥
作者：何夢桂
朝代：宋

傷離別。江南雁斷音書絕。音書絕。兩行珠淚，寸腸千結。傷心長記中秋節。今年還似前年月。前年月。那知今夜，月圓人缺。
摸魚兒
作者：何夢桂
朝代：宋

把人間、古今勳業，一時都付杯酒。青山行遍人華髮，老盡門前青柳。試回首。記曉雨征衫，又過年時候。相逢故舊。浪說南樓北，亭花縱好、能似少年否。還自笑，應是山林厭韭。忘卻兒童迎候。興來謾學長沙舞，要舞更無長袖。眉休皺。歡笑外，風濤世上時時有。共君握手。且盡日尊前，相拌一醉，醉後明朝又。
摸魚兒
作者：何夢桂
朝代：宋

把心期、半生孤負。玉堂元在何處。朱弦彈絕無人聽，空操離鸞烈女。遇不遇。休更問、悠悠世事都如許。人生草露。看百歲勳名，青銅鬢影，撫劍淚如雨。知誰語。落落江空歲暮。人間一夢今古。雷塘十里斜陽外，野草寒鴉無數。身世寓。聊爾耳、江山有恨誰堪付。冰心更苦。都說與梅花，參橫月落，一醉且歸去。
昨日王德父何昭德回後曝背于庵後大山上甚樂因成數語效大山體亦皆寫景聊以寄似
作者：何夢桂
朝代：宋

碧旻收雲兮，秋氣肅清。
萬籟聲沉兮，秋日晶熒。
青山崟崟兮，白石瑛瑛。
麋鹿跂跂兮出高陵，野鳥活活兮兩岑對鳴。
黄犍濕濕兮逐羝羣，或訛或寢兮于野于坰。
吾忘吾獨兮，吾與禽獸兮爲鄰。
違市朝兮不與世攖，利名不入兮寵辱忘驚。
聊遺吾形兮放吾情，美背曝兮不可以遺君。
時分吾席坐兮，採樵負苓。
吾其徜徉乎此山以終吾生兮，其樂無央。
最高樓
作者：何夢桂
朝代：宋

南山老，還記少陵詩。七十古來稀。清池擁出紅蕖墜，西風吹上碧梧枝。趁今朝，斟壽酒，記生時。也不羨、鯤鵬飛擊水。也不羨、蛟龍行得雨。人世事，總危機。扶床正好看孫戲，舞衫不要笑兒痴。更壎篪，三老子，鬢如絲。
有客曰孤梅訪予於易庵孤山之下與之坐夜未半孤月在天笑謂孤梅曰維此山與月與子是三孤者爲不孤矣因相與釃酒更誦逋仙疏影暗香之句聲滿天地酒酣又從而歌之歌曰
作者：何夢桂
朝代：宋

蹇西山之孤竹兮，商周二君。
藐三徑之孤松兮，晉宋一人。
天地冰霜兮，木落歸根。
遺萬物而獨立兮，吾梅兄其僅存。
夫孤高不易抗兮，故多以落落而遭世之悶悶。
孤潔不易保兮，故多以皎皎而受人之昏昏。
惟湼而不緇兮，梅質之清。
磨而不磷兮，梅操之貞。
嗟梅之愛兮，曠世無聞。
將梅有心兮，千古誰論。
水龍吟
作者：何夢桂
朝代：宋

倚窗閒嗅梅花，霜風入袖寒初透。吾年如此，年年十月，見梅如舊。白髮青衫，蒼頭玄鶴，花前尊酒。問梅花與我，是誰瘦絕，正風雨、年時候。不怕參橫月落，怕人生、芳盟難又。高樓何處，寒英吹落，玉龍休奏。前日花魁，後來羹鼎，總歸嚴岫。但逋仙流落，詩香留與，孤山同壽。
水龍吟
作者：何夢桂
朝代：宋

分知白首天寒，千林搖落尋真隱。天工付與，冰肌雪骨，暗香寒凝。自許負心，肯教色界，軟紅塵近。悵綠衣舞斷，參橫夢覺，依稀舊家猶認。不為角聲落，向花前、為伊悲恨。玉堂茅舍，風流隨處，年年孤另。不是人間，肝腸鐵石，相逢休問。算知心、只許東風，漏洩一分春信。
沁園春
作者：何夢桂
朝代：宋

袞衣繡裳，彤弓盧矢，山西將門。自雪嶺蓬婆，夷成坦道，炎州蜓獠，剗去連營。吳越兒童，江淮草木，七見元戎識姓名。爭知道，這一隅斗大，尚借麾旌。西風吹下天聲。看萬騎貔貅入井陘。彼山棚魍魎，雷霆震擊，海瀕赤子，天日開明。事業方來，乾坤無盡，千古英雄不偶生。從茲去，看雲臺翼軫，麟閣丹青。
沁園春
作者：何夢桂
朝代：宋

老去無心，看盡青山，山前暮雲。問重來海燕，烏衣安在，乍歸遼鶴，華表空存。世路悠悠，風塵渺渺，白髮相催烏兔頻。浮生事，算天涯海角，誰是閒人。幾番甲子庚申。看青草年年秋又春。笑武陵源上，桃花未實，崑崙山下，瑤樹長新。霓羽飄零，蛾眉蕭颯，欲覓神仙隔兩塵。草堂在，但休教山鬼，夜半移文。
沁園春
作者：何夢桂
朝代：宋

尚書當年，蓬矢桑弧，初度佳期。是詞林老虎，文場威鳳，人中祥瑞，天下英奇。太守買臣，中書坡老，五十二年回首非。人間事，且開眉一笑，醉倒金卮。阿婆還憶年時。也曾趁鴻臚拜玉墀。念青衫荷葉，嫁衣尚在，青銅菱影，破鏡猶遺。半席寒氈，一官俯首，造物還應戲小兒。問天道，看是他誰戲我，我戲他誰。
沁園春
作者：何夢桂
朝代：宋

光嶽儲精，宇宙呈祥，鍾英俊材。想春秋夾谷，前生夫子，婆娑南贍，見在如來。龍角標辰，蟾胎煜丙，好是生朝華宴開。笙歌裡，看兒童拜舞，春滿行臺。重重好事相催。便對把黃封酌壽罍。更願公殿上，早紆袞繡，願公堂下，長戲衣萊。昨夜瑤池，親逢阿母，欲寄蟠桃桃始栽。三千歲，待開花結子，歲歲銜杯。
沁園春
作者：何夢桂
朝代：宋

孔蓋霓旌，月佩雲裳，人間女仙。問韶光九十，何如今待，明朝最處，好是明年。戲舞稱觴，一堂家慶，眼見兒孫曾又玄。奇絕處，看菱花白髮，不改朱顏。當年。手種紅蓮。笑幾度桑田滄海乾。想蟾胎煉就，紫皇靈藥，龍髯飛墜，玉女雲軿。青鳥重來，紅霞儼在，一曲雲和猶未閒。羞塵世，把蛾眉蟬鬢，空為誰妍。
滿江紅
作者：何夢桂
朝代：宋

睡起紗窗，問春信、幾番風候。待去做、踏青鞋履，懶拈纖手。塵滿翠微低ぢ葉，離愁推去來還又。把菱花、獨對淚闌干，羞蓬首。回鸞子，空懷袖。金縷曲，無心奏。記碧桃花下，夜參橫鬥。六幅羅裙香凝處，痕痕都是尊前酒。到如今、腸斷怕回頭，長門柳。
玉漏遲
作者：何夢桂
朝代：宋

問春先開未，江南野水，得春初小。獨殿群芳，卻道花前開早。長苦冰霜壓盡，更說甚、風標清窈。些子好。孤香冷豔，有誰知道。年年吹落還開，聽畫角樓頭，送他昏曉。何處玉堂，滿地蒼苔不掃。誰是肝腸鐵石，與共說、歲寒懷抱。花未老。無奈酒闌情好。
玉漏遲
作者：何夢桂
朝代：宋

自憐翠袖，向天寒、獨倚孤篁吟嘯。半世虛名，孤負白雲多少。欲問梅翁舊約，怕誤我、沙頭鷗鳥。時一笑。行行且止，人間蜀道。休怪歲月無情，嘆塵世浮生，閒忙閒老。待趁黑頭，萬里封侯都了。今古勳名一夢，聽未徹、鈞天還覺。羌管曉。樓角曙星稀小。
玉漏遲
作者：何夢桂
朝代：宋

青衫華髮，對風霜、倚遍危樓孤嘯。惡浪平波，看盡世間多少。忘卻金閨故步，都付與、野花啼鳥。祗自笑。悠悠心事，無人知道。擾擾世路紅塵，看銷盡英雄，青山亦老。宇宙無窮，事業到頭誰了。高樓一聲畫角，把千古、夢中吹覺。天欲曉。起看蕊梅春小。
聲聲慢
作者：何夢桂
朝代：宋

人間六月。好是王母瑤池，吹下冰雪。一片清涼，仙界蕊宮珠闕。金猊水沉未冷，看瑤階、九開蓂莢。尚記得，那年時手種，蟠桃千葉。庭下阿兒痴絕。爭戲舞、綠袍環玦。笑捧金卮，滿砌蘭芽初茁。七十古來稀有，且高歌、萬事休說。天未老，尚看他、兒輩事業。
逐婦吟
作者：何夢桂
朝代：宋

妾生不辰兮命孤奇，妾嫁夫君兮尚髫垂。
被讒放逐兮，妾不復歸。
欲出門兮，心重悲。
心重悲，非別離。
夫與姑，命相依。
願姑謹携持，山有豺狼水有螭。
滿江紅
作者：何師心
朝代：宋

一水飛空，揭起珠簾全幅。不須人卷，不須人軸。一點不容飛燕入，些而未許游魚宿。向山頭、款步聽疏音，清如玉。三峽水，堪人掬。三汲浪，堪龍浴。更兩邊瀟灑，數竿修竹。曉倩碧煙為繩束，夜憑新月為鉤曲。問當年、題品是何人，黃山谷。
昨日王德父何昭德回后曝背于庵后大山上甚乐因成数语效大山体亦皆写景聊以寄似
作者：何梦桂
朝代：宋

碧旻收云兮，秋气肃清。万籁声沉兮，秋日晶荧。青山崟崟兮，白石瑛瑛。麋鹿跂跂兮出高陵，野鸟活活兮两岑对鸣。黄犍湿湿兮逐羝群，或讹或寝兮于野于坰。吾忘吾独兮，吾与禽兽兮为邻。违市朝兮不与世撄，利名不入兮宠辱忘惊。聊遗吾形兮放吾情，美背曝兮不可以遗君。时分吾席坐兮，采樵负苓。吾其徜徉乎此山以终吾生兮，其乐无央。
昨日王德父何昭德回后曝背于庵后大山上甚乐因成数语效大山体亦皆写景聊以寄似
作者：何梦桂
朝代：宋

碧旻收云兮，秋气肃清。
万籁声沉兮，秋日晶荧。
青山崟崟兮，白石瑛瑛。
麋鹿跂跂兮出高陵，野鸟活活兮两岑对鸣。
黄犍湿湿兮逐羝羣，或讹或寝兮于野于垧。
吾忘吾独兮，吾与禽兽兮为邻。
违市朝兮不与世撄，利名不入兮宠辱忘惊。
聊遗吾形兮放吾情，美背曝兮不可以遗君。
时分吾席坐兮，采樵负苓。
吾其徜徉乎此山以终吾生兮，其乐无央。
有客曰孤梅访予于易庵孤山之下与之坐夜未半孤月在天笑谓孤梅曰维此山与月与子是三孤者为不孤矣因相与酾酒更诵逋仙疏影暗香之句声满天地酒酣又从而歌之歌曰
作者：何梦桂
朝代：宋

蹇西山之孤竹兮，商周二君。藐三径之孤松兮，晋宋一人。天地冰霜兮，木落归根。遗万物而独立兮，吾梅兄其仅存。夫孤高不易抗兮，故多以落落而遭世之闷闷。孤洁不易保兮，故多以皎皎而受人之昏昏。惟涅而不缁兮，梅质之清。磨而不磷兮，梅操之贞。嗟梅之爱兮，旷世无闻。将梅有心兮，千古谁论。
有客曰孤梅访予于易庵孤山之下与之坐夜未半孤月在天笑谓孤梅曰维此山与月与子是三孤者为不孤矣因相与酾酒更诵逋仙疏影暗香之句声满天地酒酣又从而歌之歌曰
作者：何梦桂
朝代：宋

蹇西山之孤竹兮，商周二君。
藐三径之孤松兮，晋宋一人。
天地冰霜兮，木落归根。
遗万物而独立兮，吾梅兄其仅存。
夫孤高不易抗兮，故多以落落而遭世之闷闷。
孤洁不易保兮，故多以皎皎而受人之昏昏。
惟湼而不缁兮，梅质之清。
磨而不磷兮，梅操之贞。
嗟梅之爱兮，旷世无闻。
将梅有心兮，千古谁论。
有客曰孤梅访予於易庵孤山之下与之坐夜未半
作者：何梦桂
朝代：宋

蹇四山之孤竹兮，商周二君。藐三径之孤松兮，晋宋一人。天地冰霜兮，木落归根。遗万物而独立兮，吾梅兄其仅存。夫孤高不易抗兮，故多以落落而遭世之闷闷。孤洁不易保兮，故多以皎皎而受人之昏昏。惟湼而不缁兮，梅质之清。磨而不磷兮，梅操之贞。嗟梅之爱兮，旷世无闻。将梅有心兮，千古谁论。
逐妇吟
作者：何梦桂
朝代：宋

妾生不辰兮命孤奇，妾嫁夫君兮尚髫垂。
被谗放逐兮，妾不復归。
欲出门兮，心重悲。
心重悲，非别离。
夫与姑，命相依。
愿姑谨携持，山有豺狼水有螭。
逐妇吟
作者：何梦桂
朝代：宋

妾生不辰兮命孤奇，妾嫁夫君兮尚髫垂。被谗放逐兮，妾不复归。欲出门兮，心重悲。心重悲，非别离。夫与姑，命相依。愿姑谨携持，山有豺狼水有螭。
逐妇吟
作者：何梦桂
朝代：宋

妾生不辰兮命孤奇，妾嫁夫君兮尚髫垂。被谗放逐兮，妾不复归。欲出门兮，心重悲。心重悲，非别离。夫与姑，命相依。原姑谨携持，山有豺狼水有螭。
山中之乐
作者：何澹
朝代：宋

噫，山中之乐兮，与猿鹤兮同游。
幸儋石之有储，奚斗升之復求。
山中之樂
作者：何澹
朝代：宋

噫，山中之樂兮，與猿鶴兮同遊。
幸儋石之有儲，奚斗升之復求。
桃源憶故人
作者：何澹
朝代：宋

拍堤芳草隨人去。洞口山無重數。翦朝露成樹。爭晚漁翁住。今人忍聽秦人語。只有花無今古。欲飲仙家壽醑。記取橋邊路。
又一章十二句用臧德次禪老□
作者：何誠孺
朝代：宋

□名□事取齊雲，挺特孤高似法身。
永鎮洞天□□□，直□畫棟□神□。
□□易見千般態，□□□留一點塵。
衲帔□須□□□，□□□□□□□。
□□□道□□得，□□□□□□□。
□□□□□□□，□□□□□□□。
齊雲閣
作者：何誠孺
朝代：宋

巍閣壯兮翬飛，跳嶕嶢兮雲齊。
緩步於斯兮仰者睥睨，青天不遠兮尺五其幾。
十二时/忆少年
作者：佚名
朝代：宋

戈绨革舃最仁贤。俭德自躬全。忧勤庶政，三十馀年。金风肃，秋渐老，摄调。忱恂遍，群祀号泣诉旻天。缀衣将出，神凝玉几，一夜登仙。弓堕隔苍烟。七月有来同轨，引绋动灵辁。凄怆泪潸然。行号巷哭，薤露声传。东城去路，惊涛忍见江船。憔悴山川。不禁箫鼓咽，山阴处，茂林修竹芊芊。望陵宫，应弗远，金粟堆前。人徒慕恋，百神警待，盘翥驱先。戴鸿恩，空痛慕，泪珠连。千秋岁、功德寄华编。
寇准读书
作者：佚名
朝代：宋

初，张咏在成都，闻准入相，谓其僚属曰：“寇公奇材，惜学术不足尔。”及准出陕，咏适自成都罢还，准严供帐，大为具待。咏将去，准送之郊，问曰：“何以教准？”咏徐曰：“《霍光传》不可不读也。”准莫谕其意，归，取其传读之，至“不学无术”，笑曰：“此张公谓我矣。”
忆吹箫慢/凤凰台上忆吹箫
作者：佚名
朝代：宋

血洒霜罗，泪薄艳锦，伊方教我成行。渐望断、斜桥暮柳，曲水归云。月暗风高露冷，独自才抵孤城。江南远，今夜就中，愁损行人。愁人。旧香遗粉，空淡淡馀暖，隐隐残痕。到这里、思量是我，忒？无情。水更无情侣我，催画航、一日三程。休烦恼，相见定约新春。
清平乐令·帘卷曲阑独倚
作者：佚名
朝代：宋

帘卷曲阑独倚，江展暮天无际。泪眼不曾晴，家在吴头楚尾。
数点落红乱委，扑鹿沙鸥惊起。诗句欲成时，没入苍烟丛里。
百字谣/念奴娇
作者：佚名
朝代：宋

中和节後，云翳净、向夕新蟾飞出，月姊传声，明日是、紫府神仙诞节。彩系麒麟，瑞腾嵩岳，喜气交洋溢。魁星头上，光芒仍露消息。好是一鹗秋风，鞭云驾雾，去作龙门客。看取长安花夹道，人在广寒宫阙。春酒千锺，秋娘一曲，大醉豪无敌。八千椿算，摩挲重见铜狄。
百字谣/念奴娇
作者：佚名
朝代：宋

太真姑女，问新来、谁与欢传玉镜。莫恨无人伸好语，人在蓝桥仙境。一笑樽前，欢然相与，便胜琼浆饮。殷勤客意，耳边说与君听。长记旧日君家，门阑喜动，绣褥芙蓉隐。回首龙门人得意，又报凤楼芳信。只是相传，房奁中物，好事駸駸近。管教人道，一双冰玉清润。
百字谣/念奴娇
作者：佚名
朝代：宋

金秋行令，恰清晨、白露初交中节。勿怪西窗传好事，生个他年英杰。吉梦既符，知如徐子，冰玉为神骨。吾家有庆，阶兰喜又新发。如今早已生男，清樽华宴，且好延佳客。更自承师勤问道，门外不妨立雪。抗志云霄，留心简册，听我叮咛说。駸駸月殿，桂枝取次高折。
董行成
作者：佚名
朝代：宋

唐怀州河内县董行成能策贼。有一人从河阳长店，盗行人驴一头并皮袋。天欲晓，至怀州。行成至街中，见之，叱曰：“个贼住！即下驴来！”遂承伏。人问何以知之。行成曰：“此驴行急而汗，非长行也；见人则引缰远过，怯也；以此知之。”捉送县，有顷，驴主寻踪至，皆如其言。
凤皇台上忆吹箫凤凰台上忆吹箫
作者：侯置
朝代：宋

玉管灰飞，云台珥笔，东君飚驭将还。又正是、霜花□剪，梅粉初干。窈窕红窗髻影，添一线、组绣工闲。潇湘好，雪意尚遥，绿占群山。应思少年壮气，贪游乐、追随玉勒雕鞍。更化日舒长，赢得觅醉谋欢。老去桑榆趁暖，任从教、潘鬓先斑。犹狂在，挥翰快写春寒。
念奴嬌
作者：侯置
朝代：宋

衰翁憨甚，向尊前、手拈一枝寒玉。想見梅臺花更好，一片瓊田棲綠。短轡輕輿，大家同去，取酒償醲馥。元來春晚，萬包空間黃竹。休恨雪小云嬌，出群風韻，已覺桃花俗。羯鼓聲高回笑臉，怎得天公來促。江上風平，嶺南人遠，誰度單于曲。明朝酒醒，但餘詩興天北。
念奴嬌
作者：侯置
朝代：宋

競春臺榭，媚東風、迤邐繁紅成簇。方霽溪南簾繡卷，和氣充盈華屋。金暖香彝，玉鳴舞佩，春筍調絲竹。烏衣宴會，遠追王謝高躅。籍甚四海聲名，林泉活計，未許翁知足。日日江邊沙露靜，人徯東來雕轂。八錦行持，五禽遊戲，已受長生籙。袞衣蟬冕，最宜雙鬢凝綠。
念奴嬌
作者：侯置
朝代：宋

滄浪萬頃，厭塵纓、手掬清流頻洗。落日孤雲煙渚淨，鷗沒澄波心裡。一舸橫秋，兩橈開浪，霜竹醒煩耳。蕭蕭風露，夢迴月照船尾。須信閒少忙多，壺觴並賦詠，莫辜雲水。乘興前溪溪轉□，隱約歸帆天際。紅蓼丹楓，黃蘆白竹，總勝春桃李。浮丘何在，與君共跨琴鯉。
新荷葉
作者：侯置
朝代：宋

柳幄飛綿，風池暖泛新萍。燕壘泥香，玉麟堂外春深。晴雲麗日，花濃處、蜂蝶紛紛。償春一醉，管絃聲裡歡聲。況是清時，錦衣重到臺城。故國江山，向人依舊多情。趁閒行樂，休辜負、冶葉繁英。彤庭歸覲，恁時難駐前旌。
水龍吟
作者：侯置
朝代：宋

夜來霜拂簾旌，淡雲麗日開清曉。香猊金暖，冰壺玉嫩，佳辰寒早。橘綠橙黃，袖紅裙翠，一堂歡笑。正梅妃月姊，雪肌粉面，爭妝點、瀟湘好。莫惜芳尊屢倒。擁群仙、醉遊蓬島。東床俊選，南溟歸信，一時俱到。鬢影搖春，命書紆錦，子孫環繞。看他時歸去，飛觴石澗，侍甘泉老。
清平樂
作者：侯置
朝代：宋

忍寒情味。枝染薔薇水。攪照清溪花影碎。笑殺小桃穠李。一生占斷春妍。偏宜月露娟娟。欲寄江南春去，亂鴉點破雲箋。
清平樂
作者：侯置
朝代：宋

縷金剪綵。茸綰同心帶。整整雲鬟宜簇戴。雪柳鬧蛾難賽。休誇結實炎州。且看指面纖柔。試問苦人滋味，何如插鬢風流。
滿江紅
作者：侯置
朝代：宋

天闊江南，秋未老、空江澄碧。江外月、飛來千丈，水天同色。萬屋覆銀清不寐，一城踏雪寒無跡。況楚風、連陌競張燈，如元夕。山獠靜，棠陰寂。秋稼盛，香醪直。聽子城吹角，青樓橫笛。君不見、蘇仙翻醉墨，一篇水調鏘金石。念良辰美景賞心時，誠難得。
瑞鶴仙
作者：侯置
朝代：宋

溥天氛祲廓。看慶綿鴻祚，勳昭麟閣。蕃宣換符鑰。佔西南襟帶，遍□油幕。湘流繞郭。藹一城、和氣霧薄。聽嘈嘈、比屋歡聲，共說吏閒民樂。遙想薌霏鳧暖，翠擁屏深，曉風傳樂。瓊腴緩酌。花陰淡，柳絲弱。任松凋鶴瘦，蓮敧龜老，丹頰常如舊渥。趁天申、去押西班，奉觴御幄。
瑞鶴仙
作者：侯置
朝代：宋

春風無檢束。放倡條冶葉，恣情丹綠。□鶯喧燕宿。似東鄰北里，都無貞淑。高情恨蹙。歡何時、重見桂菊。又誰知、天上黃姑，掃盡晚春餘俗。幽獨。鉛華不御，翡翠帷深，鬱金裙蔌。長眉了目。嫣然態，倚修竹。縱青門瓜美，江陵橘老，怎比無窮剩馥。最難禁、扇底橫枝，惱人睡足。
瑞鶴仙
作者：侯置
朝代：宋

楚山無際碧。湛一溪晴綠，四郊寒色。霜華弄初日。看玉明遙草，金鋪平磧。天涯倦翼。更何堪、臨岐送客。念飛蓬、斷梗無蹤，把酒後期難覓。愁寂。梅花憔悴，茅舍蕭疏，倍添悽惻。維舟岸側。留君飲，醉休惜。想柯山春晚，還家應對，菊老松堅舊宅。嘆宦遊、索寞情懷，甚時去得。
眼兒媚
作者：侯置
朝代：宋

花信風高雨又收。風雨互遲留。無端燕子，怯寒歸晚，閒損簾鉤。彈棋打馬心都懶，攛掇上春愁。推書就枕，鳧煙淡淡，蝶夢悠悠。
秦樓月·憶秦娥
作者：侯置
朝代：宋

天一色。玉盤冷浸瀟湘碧。瀟湘碧。短亭繫纜，隔江聞笛。胡床對坐涼生腋。通宵說盡狂蹤跡。狂蹤跡。少年心事，老來難得。
蘇武慢
作者：侯置
朝代：宋

暗雨收梅，晴波搖柳，萬頃水精宮冷。橋森畫棟，岸列紅樓，兩岸翠簾交映。天上行舟，鑑中開戶，人在蕊珠仙境。況吟煙嘯月，彈絲吹竹，太平歌詠。人盡說、銅虎分賢，銀潢儲秀，鞏固行都藩屏。棠陰散暑，鼎篆凝香，永日一庭虛靜。紅袖持觴，彩箋揮翰，適意酒豪詩俊。看飛雲丹詔，行沙金勒，待公歸覲。
遙天奉翠華引
作者：侯置
朝代：宋

雪消樓外山。正秦淮、翠溢回瀾。香梢豆蔻，紅輕猶怕春寒。曉光浮畫戟，卷繡簾、風暖玉鉤間。紫府仙人，花園羽帔星冠。蓬萊閬苑，意倦遊、常戲世間。佩麟舊都，江左襦褲歌歡。只恐催歸覲，剩宴都、休訴酒杯寬。明歲應看，鈞容舞袖歌鬟。
鳳皇臺上憶吹簫·鳳凰臺上憶吹簫
作者：侯置
朝代：宋

浴雪精神，倚風情態，百端邀勒春還。記舊隱、溪橋日暮，驛路泥乾。曾伴先生蕙帳，香細細、粉瘦瓊間。傷牢落，一夜夢迴，腸斷家山。空教映溪帶月，供遊客無情，折滿雕鞍。便忘了、明窗靜幾，筆研同歡。莫向高樓噴笛，花似我、蓬鬢霜斑。都休說，今夜倍覺清寒。
鳳皇臺上憶吹簫·鳳凰臺上憶吹簫
作者：侯置
朝代：宋

淺染霓裳，輕勻漢額，巫山行雨方還。最好是、肌香蠟瑩，萼嫩紅乾。曾見金鐘在列，鈞天罷、筍簴都間。妖饒似，曉鏡乍開，綠沁眉山。休誇瘦枝疏影，湘裙窄、一鉤龍麝隨鞍。便更做、山人倦賞，畏冷無歡。爭奈冰甌彩筆，題詩處、珠琲斕斑。清宵永，相對莫放杯寒。
鳳皇臺上憶吹簫·鳳凰臺上憶吹簫
作者：侯置
朝代：宋

塵暗雙鳧，菊明山徑，何妨倦羽知還。最好是，詩翁醉後，瓶罄罍乾。一笑東風打耳，心無競、遠與春間。時時地，覓伴訪梅，尋勝登山。清時俊材定用，看捧詔春郊，月露濡鞍。況表識、買臣貴骨，琴瑟逾歡。好向玉堂視草，金章映、萊子衣斑。山人去，蕙帳夜雨空寒。
鳳皇臺上憶吹簫·鳳凰臺上憶吹簫
作者：侯置
朝代：宋

玉管灰飛，雲臺珥筆，東君飈馭將還。又正是、霜花□剪，梅粉初乾。窈窕紅窗髻影，添一線、組繡工間。瀟湘好，雪意尚遙，綠佔群山。應思少年壯氣，貪遊樂、追隨玉勒雕鞍。更化日舒長，贏得覓醉謀歡。老去桑榆趁暖，任從教、潘鬢先斑。猶狂在，揮翰快寫春寒。
鵲橋仙
作者：侯置
朝代：宋

鶴髮蕭森，玉顏腴潤，養就黃芽金鼎。一區松菊老湘濱，但心遠、何妨人境。袞衣家世，鳴鸞歌舞，到了春冰消盡。不須惆悵夢中身，這彩選、輸贏誰省。
點絳唇
作者：侯置
朝代：宋

春日遲遲，柳絲金淡東風軟。綠嬌紅淺。簾幕飛新燕。玉帳優遊，贏得花間宴。香塵遠。暫停歌扇。□醉深深院。
點絳唇
作者：侯置
朝代：宋

約莫香來，倚闌低瞰花如雪。怨深愁絕。瘦似年時節。歲一相逢，常是匆匆別。歌壺缺。又還吹徹。笛裡關山月。
念奴嬌
作者：俞國寶
朝代：宋

雲收霧斂，過一番疏雨，秋容新沐。月滿巴山天似水，滿眼祥雲飛撲。一點長庚，瑞騰光彩，獨照梅仙屋。十洲三島，有人初降凡俗。長怪李白疏狂，騎鯨一去，千載無人逐。也解重來應尚欠，多少人間傳曲。只怨君王，促歸批詔，夜對金蓮燭。蓬萊日醉，不知海島桃熟。
清平樂
作者：俞國寶
朝代：宋

數聲烏鵲。院宇寒蕭索。楊柳梢頭秋過卻。無葉可供風落。可人猶有芙蕖。向人泠澹妝梳。雲外徵鴻過盡，夕陽依舊平蕪。
瑞鶴仙
作者：俞國寶
朝代：宋

春衫和淚著。又燕入江南，雁歸衡嶽。東風曉來惡。繞西園無緒，淚隨花落。愁鍾恨角。夢無憑、難成易覺。到春來易感，韓香頓減，沈腰如削。離索。挑燈佔信，聽鵲求音，不禁春弱。雲輕雨薄。陽臺遠，信難託。念盟釵一股，鸞光兩破，已負秦樓素約。但莫教、嫩綠成陰，把人誤卻。
扬州天庆观作
作者：俞德邻
朝代：宋

日转梧桐影密，月明杨柳阴疏。经阁磬声？？，闯然风马云车。
三五七言詩
作者：俞德鄰
朝代：宋

守錢虜，抱官囚。
銅山富埒國，金印班徹侯。
宛其死矣人入室，不義而富嘻雲浮。
喜遷鶯
作者：俞文豹
朝代：宋

小梅幽絕。向冰谷深深，雲陰冪冪。飽閱年華，慣諳冷淡，只恁清臞風骨。任他萬紅千紫，句引狂蜂遊蝶。惟只共、竹和松，同傲歲寒霜雪。喜得。化工力。移根上苑，向陽和培植。題名還經，孤山處士，許共高人攀折。一枝垂欲放，只等春風披拂。待葉底、結青青，恰是和羹時節。
點絳唇
作者：俞灝
朝代：宋

欲問東君，為誰重到江頭路。斷橋薄暮。香透溪雲渡。細草平沙，愁入凌波步。今何許。怨春無語。片片隨流水。
蘇幕遮
作者：俞紫芝
朝代：宋

地鍾靈，天應瑞。簇簇香苞、團作真珠蕊。玉宇瑤臺分十二。要伴姮娥，月裡雙雙睡。月如花，花似月。花月生香，添此真奇異。不許揚州誇間氣。昨夜春風，喚醒瓊瓊醉。
阮郎歸
作者：俞紫芝
朝代：宋

釣魚船上謝三郎。雙鬢已蒼蒼。蓑衣未必清貴，不肯換金章。汀草畔，浦花旁。靜鳴榔。自來好個，漁父家風，一片瀟湘。
“僮至”念奴嬌
作者：俞處
朝代：宋

殘蟬斷雁，政西風蕭索，夕陽流水。落木無邊幽眺處，雲擁登山屐齒。歲月如馳，古今同夢，惟有悲歡異。綠尊空對，故人相望千里。追念淮海當年，五雲行殿，咫尺天顏喜。清曉臚傳仙仗裡，衣染玉龍香細。今日天涯，黃花零亂，滿眼重陽淚。艱難多病，二陵無奈秋思。
馬祖不安因緣頌
作者：俞道婆
朝代：宋

日面月面，虛空閃電。
雖然截斷天下衲僧舌頭，分明祇道得一半。
念奴嬌
作者：倪偁
朝代：宋

素秋向晚，正洞庭木落，疏林凋綠。惟有巖前雙桂樹，翠葉香浮金粟。皓月飛來，徘徊樹杪，光射林間屋。夜深人靜，好風忽起庭竹。俄頃萬籟號鳴，清寒疑乍，聽高巖懸瀑。起看碧天澄似洗，應費明河千斛。細酌鵝黃，宴搜奇句，逸氣凌鴻鵠。浩歌歸去，卻愁踏碎瓊玉。
沁園春
作者：傅伯達
朝代：宋

白帝司權，炎宮回馭，一葉報秋。正銀河高瀉，金風作扇，冰輪將滿，火傘初收。吳越傳芳，鬥牛鍾秀，間世生賢誰與儔。那堪更負，過人才氣，濟世謀猷。風流花縣優遊，有善政廉名達郡侯。鶚書朝薦，泥封暮召，榮登閨籍，平步瀛洲。歌駐行雲，舞翔迴雪，壽酒深傾碧玉甌。從今願，願齡齊鼻祖，名在丹丘。
念奴嬌
作者：傅大詢
朝代：宋

江梅破臘，把一枝來報，□春訊息。錦帳銀瓶龍麝暖，畫燭光搖金碧。雨徑桃花，一溪流水，路入神仙宅。雲裳羽佩，洞天相會今夕。堂下樂問靈鼉，玉人清唱，舞袖低迴雪。富貴風流須道是，天上人間難得。玉鏡臺邊，瓊漿盞畔，共說春心切。百年偕老，鳳凰樓上風月。
錦堂春·錦堂春慢
作者：傅大詢
朝代：宋

梅要疏開，雪教遲下，怕他寒入江天。有月橋仙客，相伴嬋娟。巷陌昇平氣象，一時都在鳴弦。望東家錦裡，雁到雲邊。書到雲邊。尊前翠眉環唱，道新腔字穩，花折聲圓。此去鳳池遊戲，碧波添插金蓮。看長生葉上，龜壽千年，人壽千年。
齊天樂
作者：儲泳
朝代：宋

東風一夜吹寒食，枝頭片紅猶戀。宿酒初醒，新吟未穩，憑久欄杆留暖。將春買斷。恨苔徑榆階，翠錢難貫。陌上鞦韆，相逢誰認舊時伴。輕衫粉痕褪了，絲緣餘夢在，良宵偏短。柳線經煙，鶯梭織霧，一片舊愁新怨。慵拈象管。待寄與深情，難憑雙燕。不似楊花，解隨人去遠。
净凉夜坐
作者：冯伯规
朝代：宋

水光滟滟竹阴□，何□□香露泛襟。更欲□阑看身转，一钩弦月过□心。
浄凉夜坐
作者：冯伯规
朝代：宋

水光滟滟竹阴□，何□□香露泛襟。
更欲□阑看身转，一鈎弦月过□心。
约同僚游佳阴
作者：冯伯规
朝代：宋

老木垂垂绿覆栏，栏前髣髴见山□。尽教富贵饶公等，未许林泉□数廉。晚霁青山无处逃，秋来乘兴便登高。□君欲暮休催去，小驿依然□嫩醪。□□时山漏夕阳，下山草木响□□。□来望到山尽处，一片明冰□□光。
二禽言
作者：刘一止
朝代：宋

婆饼焦，游子饥。游子饥，泣路岐。耕牛杀尽饱狂虏，桑下老农心更苦。泥滑滑，风萧萧。烟雨昏，独木桥。轧鸦鸣橹逆风摇，行子终岁事远徭，使我心悸不得邀。
鹦鹉灭火
作者：刘义庆
朝代：宋

有鹦鹉飞集他山，山中禽兽辄相爱。鹦鹉自念虽乐，此山虽乐，然非吾久居之地，遂去，禽兽依依不舍后数月，山中大火。鹦鹉遥见，心急如焚，遂入水沾羽，飞而洒之。
天神言：“汝虽有好意，然何足道也？”对曰：“虽知区区水滴不能救，然吾尝侨居是山，禽兽善待，皆为兄弟，吾不忍见其毁于火也！”
天神嘉其义，即为之灭火。
念奴娇送张明之赴京西幕
作者：刘仙伦
朝代：宋

艅艎东下，望西江千里，苍茫烟水。试问襄州何处是，雉堞连云天际。叔子残碑，卧龙陈迹，遗恨斜阳里。后来人物，如君瑰伟能几。其肯为我来耶，河阳下士，正自强人意。勿谓时平无事也，便以言兵为讳。眼底山河，楼头鼓角，都是英雄泪。功名机会，要须问闲先备。
次韵胡少瀹题梁王山蟠松诗
作者：刘倓
朝代：宋

长松上捎日月宫，昂霄耸壑材甚雄。不肯甘心卧云巘，有时见梦十八公。汗颜血指，那知大匠自有体。斩伐丁丁，朝夕聒人幽耳聋。岂如吾乡华顶一峰八万四千丈，下蟠夭夭矫矫奇奇怪怪之苍松。樛枝半压鲁隐九年之大雪，雅韵曾和虞氏五弦之薰风。八千灵椿三千桃实几番见，何况篱下黄菊江头赤叶枫。萧梁劫火烧不死，坐阅五季鹿走天下人亡弓。世人欲识吾家所扰真龙种，请看春雷发蛰雾滃霱云从。礧砢蹙缩轮囷拥肿可挫不可辱，坚刚正独盘薄偃蹇受命不受封。无用之用不器之器振古成自晚，天台道人何苦汲汲图象寄涪翁。搜肠镂肾状出怪松赞，反言挺而茂者肥瘠贵得中。吁嗟九原相如不可作，飘飘词赋谁摩穹。阆风逸民自愧才力薄，北斗以南惟有四朝之老农。
次韵胡少瀹题梁王山蟠松诗
作者：刘倓
朝代：宋

长松上捎日月宫，昂霄耸壑材甚雄。
不肯甘心卧云巘，有时见梦十八公。
汗颜血指，那知大匠自有体。
斩伐丁丁，朝夕聒人幽耳聋。
岂如吾乡华顶一峰八万四千丈，下蟠夭夭矫矫奇奇怪怪之苍松。
樛枝半压鲁隠九年之大雪，雅韵曾和虞氏五絃之熏风。
八千灵椿三千桃实几番见，何况篱下黄菊江头赤叶枫。
萧梁劫火烧不死，坐阅五季鹿走天下人亡弓。
世人欲识吾家所扰真龙种，请看春雷发蛰雾滃霱云从。
礧砢蹙缩轮囷拥肿可挫不可辱，坚刚正独盘薄偃蹇受命不受封。
无用之用不器之器振古成自晚，天台道人何苦汲汲图象寄涪翁。
搜肠镂肾状出怪松赞，反言挺而茂者肥瘠贵得中。
吁嗟九原相如不可作，飘飘词赋谁摩穹。
阆风逸民自愧才力薄，北斗以南惟有四朝之老农。
一翦梅余赴广东，实之夜饯于风亭
作者：刘克庄
朝代：宋

束缊宵行十里强。挑得诗囊。抛了衣囊。天寒路滑马蹄僵。元是王郎。来送刘郎。酒酣耳热说文章。惊倒邻墙。推倒胡床。旁观拍手笑疏狂。疏又何妨。狂又何妨。
中秋大风雨五绝·其二
作者：刘克庄
朝代：宋

□□□□□，冰轮□□□。□□□□妒，不管素娥愁。
中秋大风雨五绝·其二
作者：刘克庄
朝代：宋

□□□□□，冰轮□□□。
□□□□妬，不管素娥愁。
乳燕飞贺新郎
作者：刘克庄
朝代：宋

风流八十，是人间妆点，孩儿眉额。再著三星添上面，又是一般奇特。且置零头，举将成数，算起君须识。从今十倍，恰当彭祖八百。更把百倍添来，壮椿身世，又十头添撇。况迈非熊年纪在，管取方来勋业。子既生孙，孙还又子，堆几床牙笏。瑶池会宴，饱看几度桃实。
冬夜读几案间杂书得六言二十首
作者：刘克庄
朝代：宋

叔夜真龙凤矣，嗣宗犹螟蠃然。一以广陵散死，一以劝进表全。盘龙恨庾长史，太宰哀李崖州。达人能和大怨，壮士不报细雠。有教圣愚无类，非人父子勿传。此乃靖欲反矣，是亦羿有罪焉。阴德必食阳报，忮心终为馁魂。智伯死而无后，愚公子又生孙。鬼谷弟子捭阖，东方先生滑稽。彼哉妾妇道也，上以俳优畜之。举世尽兄孔方，无人敢卿五郎。客喜大夫粪苦，奴誇太尉足香。昔有初祖见性，今无导师指迷。死底埋震旦东，活底在葱岭西。人言美恶必复，孰若亲冤两忘。僧乃谤第二祖，佛不嗔哥利王。横议游侠四出，清流标榜自贤。血染瓜田方止，尸投浊河可怜。笺疏虫鱼小物，抉挑草木微情。兔葵累刘梦得，燕泥辜薛道衡。□□本非家法，偶语安知朝仪。宫中遂有秘戏，殿上竟问小遗。宋玉口多微词，曼倩言不纯师。陈赋讽荐枕女，抗义斩卖珠儿。鹦鹉洲犹自若，铜雀台安在哉。老瞒真大不道，狂生恃小有才。巢居吸景休粮，壁观入定放光。三万里隔弱水，六千劫坐道场。六郎子晋后身，董君汉廷近亲。大罗天女男妾，馆陶公主肥人。进来金丹搀吃，放下玉笛偷吹。先丁宁雪衣女，勿漏泄锦绷儿。李妹玉曜肤色，梅娘淡妆素衣。大主嗔老奴爱，三郎怕肥婢知。裙是千叶榴染，鬓似折枝杏簪。空问天孙乞巧，其奈君王爱憨。宁置寒冰隘巷，勿长妇人深宫。儿□昭仪箧内，孙毙季龙抱中。南朝有脂粉气，李唐誇锦绣堆。接休文声响去，梦太白脚板来。
和族兄计院二首·其一
作者：刘克庄
朝代：宋

□□虽存阙北王，君公已隐墙东□。□□□□□□□，□下首阳谁拙工。兄健享年过寿□，□□□□□□蓬。客嘲宾戏都休管，双耳新来渐□□。
和族兄计院二首·其一
作者：刘克庄
朝代：宋

□□虽存阙北王，君公已隠墙东□。
□□□□□□□，□下首阳谁拙工。
兄健享年过寿□，□□□□□□蓬。
客嘲宾戏都休管，双耳新来渐□□。
四叠
作者：刘克庄
朝代：宋

□□□□□□□，□□□□□□□，□□□□□□论，不信山礬敢雁行。
得江西报六言十首
作者：刘克庄
朝代：宋

大江已浪头白，中原未枣儿红。折北不愁春水，吠南何必秋风。巧发过如虿毒，困斗尤防兽穷。老种有骑河语，小姚无劫寨功。师整亦劲敌也，将能彼有人焉。国老可当十万，儿辈止消八千。石天祠有烟焰，游帷观亦腥膻。小龙子入于海，老仙翁飞上天。金骑越天堑至，水犀破雪浪回。儿单于鸣镝走，父令公免胄来。□弓已耕甫里，双旄昔牧宜春。虎过有残聚落，鹤归无旧人民。典午无蜀可也，孙氏画江守之。轻裘缓带自若，拔刀斫案不疑。芈姓公子哀郢，黍离大夫悯周。杜云野老潜哭，谷谓寒儒浪愁。四野有农复业，三边无虏游魂。作烘虱诗和友，把相牛经教孙。但见盈城盈野，谁能去食去兵。山东河北捲土，江右湖南失耕。
春夜温故六言二十首
作者：刘克庄
朝代：宋

图{羁马换月}卧薪尝胆，为农拾穗行歌。
短衾敛首形矣，高官如跋疐何。
春词
作者：刘克庄
朝代：宋

人竞迎新岁月，侬方饯旧年。
雏莺又画百啭，高柳忽三眠。
梦觉一首
作者：刘克庄
朝代：宋

抛书咍声里，转枕屈伸肘中。卢生相黄粱舍，沈郎婿翠微宫。
溪庵放言十首
作者：刘克庄
朝代：宋

石椁堤防速朽，金棺妆点涅槃。说乾矢橛差胜，恋臭皮袋一般。八斛四斗舍利，一丈六尺金身。右胁已寂已灭，双趺是妄是真。拟拉陶潜入社，不消王翰卜邻。有梦通华胥国，无德薰晋鄙人。客子相过有携，先生烂醉如泥。暮年尚可三爵，他日不烦只鸡。辟疆驱名士出，穰侯怕说客来。樗庵无一钱事，柴门作八字开。少而汲汲皇皇，老犹踽踽凉凉。即今归□□□，□□起瞻四方。蒙叟之言卓诡，尹喜之事诞夸。白云腾上尸假，紫气横空眼花。林处士功行满，谯先生须眉苍。见说两川丧乱，不知二叟在亡。废陵有斧柏盗，清野无浇松人。百年幸生佛国，一点不吹战尘。市朝易得虚誇，乡井难讳实年。还笏殿前已晚，饰巾牖下差贤。
纵笔六言七首
作者：刘克庄
朝代：宋

少日才高户大，暮年酒圣诗豪。且教儿童精选，谁能奴仆命骚。古调不同俗调，后儒多异先儒。美蔡中郎幼妇，呵郑司农老奴。学射必百发中，观棋争三著高。画工一洗万马，巨人一钓六鳌。读过书皆遗忘，老来诗愈颠狂。不献贵人夹袋，尽入奚奴锦囊。佛经六千馀卷，聃书八十一篇。今为二氏学者，我则两端竭焉。精卫衔石填海，醯鸡以瓮为天。拊石凤翔千仞，□□龙沕九渊。从我辙环衰世，有谁鼓瑟暮春。高弟勇浮海者，圣师与浴沂人。
纵笔六言七首·其六
作者：刘克庄
朝代：宋

精卫衔石填海，酰鸡以瓮为天。
拊石凤翔千仞，□□龙沕九渊。
纵笔六言七首·其六
作者：刘克庄
朝代：宋

精卫衔石填海，醯鸡以瓮为天。拊石凤翔千仞，□□龙沕九渊。
赠碧眼相士六言二首
作者：刘克庄
朝代：宋

耳白无盖世名，眼碧有奇中语。老夫定非醉翁，斯人莫是初祖。荀卿子论心形，许负书说气色。我虽□□□□，□□看未成碧。
送人西上·其二
作者：刘克庄
朝代：宋

贺白词□□□□，□□□□□□先。
飞腾海鹘并天马，隔结□□□□□。
□□□□□点首，剑神紫气夜衝天。
□□□□□□□，□□□□一券传。
送强甫赴惠安六言十首
作者：刘克庄
朝代：宋

宰社如宰天下，其难举者莫胜。忍事吸醋三斗，不饮彊饭二升。予夺平心足矣，痛痒以身体之。薤本何须先拔，蒲鞭不可妄施。古云若保赤子，亦曰如烹小鲜。雉驯万物遂性，犬吠一村废眠。巽以行权亦可，方于事上未然。或迎使者负弩，或为刺史挽船。脑上笔不会插，心头肉其忍剜。乍可侬无花判，莫教渠有租瘢。警报环四面至，急符寓一分宽。吾儿行矣无怨，太守似元次山。彼民若不骇舆，乃翁可就安车。击鲜之力不足，啜菽之欢有馀。村叟昔尝为宰，溪民今未忘吾。汝父德薄勿效，前有子野易□。得百里地虽小，作三年计勿忙。但愿彼禾稼熟，莫愁汝松菊荒。或问汉庭名卿，仅数洛阳耆英。汝见诸公执贽，各为老子寄声。
送明甫赴铜铅场六言七首
作者：刘克庄
朝代：宋

文度何须膝上，阿奴姑可目前。载驰载驱王事，一喜一惧父年。盐铁论儿读否，聚敛臣子攻之。公卿大夫民贼，贤良文学汝师。山程行店绝少，官舍去家匪遥。吾闻粉□□□，□□红巾已枭。旦市有攫金者，地灵岂爱宝哉。零陵贪而乳尽，合浦清而蚌回。世禄鲜由礼法，家驹勿使荒嬉。但愿儿读十纸，孰云孙隔一皮。化蝶但贪睡美，舐犊尚为爱牵。三年不见心痗，十日无书眼穿。
送月蓬道人南游寄呈阳岩侍读直院侍郎六言三首
作者：刘克庄
朝代：宋

昔燕见沉香亭，今送老破茅屋。醉翁之耳虽白，坡仙之鬓已秃。首从淇奥君子，数到越王潞公。世仅有一两个，君毋□八十翁。□□士之渊薮，阳岩学者山斗。三麻九制□□，要渠一马来否。
送月蓬道人南游寄呈阳岩侍读直院侍郎六言三首·其二
作者：刘克庄
朝代：宋

首从淇奥君子，数到越王潞公。
世仅有一两箇，君毋□八十翁。
送月蓬道人南游寄呈阳岩侍读直院侍郎六言三首·其二
作者：刘克庄
朝代：宋

首从淇奥君子，数到越王潞公。世仅有一两个，君毋□八十翁。
送颜□之清漳六言三首
作者：刘克庄
朝代：宋

与人尤严师友，名世不在文章。既是来从颜巷，如何去傍刘墙。清漳古佛竺国，尚书令鲁郡公。始信十年夜读，不如明月春风。昔有华阳真逸，今惟员峤老仙。悬弧小余□岁，拈花先我两年。
澧州群贤堂记并歌·其二
作者：刘子澄
朝代：宋

蕙肴兮椒浆，历芳芜兮荐君堂。
君不来兮予愁，渺贝宫兮谁留。
高丘之人兮为君妬，聊澧浦兮消遥。
澧州群贤堂记并歌·其二
作者：刘子澄
朝代：宋

蕙肴兮椒浆，历芳芜兮荐君堂。君不来兮予愁，渺贝宫兮谁留。高丘之人兮为君妒，聊澧浦兮消遥。
六言二首
作者：刘子翚
朝代：宋

鼎食鼎烹谋拙，山南山北兴长。
片梦彭{殊朱换伤右边}寿夭，一枰汉楚兴亡。
春圃六言三首
作者：刘子翚
朝代：宋

候骑不侵南海，好山多近吾庐。醒歌醉眠任我，朝奏暮召从渠。南堂面山已胜，北槛俯涧仍幽。千岩莫非石友，万壑总是清流。小冻犹残柳雪，新□□□□□。□□□□□□，□酒时须一中。
七禽咏·泥滑滑
作者：刘学箕
朝代：宋

泥滑滑，泥滑滑，
前声住，后声发。
不道去年冬没雪，今年春早已三月。
月如金，月如血，
大麦小麦尽枯竭。使君祈祷走阡陌，
汝切勿啼泥滑滑。
七禽咏·行不得哥哥
作者：刘学箕
朝代：宋

行不得，唤阿兄。
向晚夕，独悲鸣。
垣垣之途万人履，跛鳖不休跬千里。
汝行不上可奈何，日暮途远无蹉跎。
东屯庄监秤六言三首
作者：刘学箕
朝代：宋

天末鸿飞际，沙头鹭立倍鲜。
霞明东崦个裹，烟抹西山那边。
上马吟诗未觉，举头望月俄圆。
和楼倅宗簿
作者：刘宰
朝代：宋

草莽莽兮平台，鸟翩翩兮去来。侧身兮引睇，长太息兮徘徊。揽余辔兮高骛，岂不夙夜兮谓行多露。漱流泉兮枕石，憺无营兮得我所。同心兮离居，未倾盖兮有书。岁既晏兮无娱，我思君兮君开关而望余。余幼好此奇服兮，岁荏苒而华颠。闻若人之好修兮，搴众芳而独专。结微情以陈词兮，鳞鸿杳以无传。惟圣哲之茂行兮，在举能而任贤。横江湖以扬舲兮，宁维楫之可捐。烂晨光兮破群幽，清风发兮凉气飕飕。琼佩兮锵锵，玉鸾鸣兮啾啾。时不可兮骤得，君胡为乎此留。
和楼倅宗簿·其二
作者：刘宰
朝代：宋

余幼好此奇服兮，岁荏苒而华颠。闻若人之好修兮，搴众芳而独专。结微情以陈词兮，鳞鸿杳以无传。惟圣哲之茂行兮，在举能而任贤。横江湖以扬舲兮，宁维楫之可捐。烂晨光兮破群幽，清风发兮凉气飕飕。琼佩兮锵锵，玉鸾鸣兮啾啾。时不可兮骤得，君胡为乎此留。
和楼倅宗簿·其二
作者：刘宰
朝代：宋

余幼好此奇服兮，岁荏苒而华颠。
闻若人之好修兮，搴众芳而独专。
结微情以陈词兮，鳞鸿杳以无传。
惟圣哲之茂行兮，在举能而任贤。
横江湖以扬舲兮，宁维楫之可捐。
烂晨光兮破羣幽，清风发兮凉气飕飕。
琼佩兮锵锵，玉鸾鸣兮啾啾。
时不可兮骤得，君胡为乎此留。
开禧纪事二首
作者：刘宰
朝代：宋

泥滑滑，仆姑姑，唤晴唤雨无时无。晓窗未曙闻啼呼，更劝沽酒提壶芦。年来贵，无酒沽。婆饼焦，车载板。饼焦有味婆可食，有板盈车死不晚。君不见比来翁姥尽饥死，狐狸嘬骨乌啄眼。
昭君曲
作者：刘宰
朝代：宋

朝日曜兮春花，玉壶炯兮清冰。耿余心兮不欺，付妍丑兮丹青。君王兮宵衣，壮士悲歌兮战死。岂余身兮惮殃，抗风沙兮万里。崔嵬兮增城，璀灿兮昭阳。羌末路兮多艰，幸朕时之不当。毡裘兮娱嬉，穹庐兮容与。怨群胡兮我欺，谂九天兮谁许。南风兮徐来，掩涕兮无语。四十五十兮无家，抑有惭兮夔女。
昭君曲
作者：刘宰
朝代：宋

朝日曜兮春花，玉壶炯兮清冰。
耿余心兮不欺，付妍丑兮丹青。
君王兮宵衣，壮士悲歌兮战死。
岂余身兮惮殃，抗风沙兮万里。
崔嵬兮增城，璀灿兮昭阳。
羌末路兮多艰，幸朕时之不当。
氊裘兮娱嬉，穹庐兮容与。
怨羣胡兮我欺，谂九天兮谁许。
南风兮徐来，掩涕兮无语。
四十五十兮无家，抑有惭兮夔女。
屈原嘏辞
作者：刘敞
朝代：宋

维时仲夏，吉日维午。
神歆既祠，锡辞以嘏。
曰：朕之初生，皇揆予度。
嘉朕以名，终身是守。
抑岂不淑，不幸逢遇。
离愍被忧，天不可诉。
宗国为墟，宁敢自贼。
惟朕忍生，岂不永年。
悁悁荆人，是拯是怜。
赴水蹈波，歳不废旃。
既招朕魂，巫祝昔先。
岂朕是私，将德是传。
沦胥及溺，初亦不悛。
其后风靡，民益轻死。
匪朕之心，是岂为义。
妇弔其夫，母伤其子。
人讯其端，指予以詈。
予亦念之，其本有自。
昔朕婞直，不为众下。
世予尚之，谓予好怒。
昔朕不容，自投于江。
世予尚之，谓予弃躬。
既习而斗，既远益谬。
被朕僞名，污朕以咎。
朕生不时，乱世是遘。
民之秉彝，嘉是直道。
从仁于井，朕亦不取。
汝禁其俗，幸怀朕忠。
好竞以诬，一何不聪。
我实鬼神，民焉是主。
其祀其祷，予之所厚。
予惧天明，焉事戏豫。
予悯横流，焉事竞渡。
予怀尧舜，焉事狎侮。
汝惟贤人，曾不予怒。
徇俗雷同，讥予以好。
履常徇直，切谏尽节。
人神所扶，未必皆福。
去邪即正，何以有罚。
曾非予怀，可禁其僞。
毋使佞臣，指予为戒。
锡尔多福，畀尔庞眉。
使尔忠言，于君毕宜。
屈原嘏辞
作者：刘敞
朝代：宋

维时仲夏，吉日维午。神歆既祠，锡辞以嘏。曰：朕之初生，皇揆予度。嘉朕以名，终身是守。抑岂不淑，不幸逢遇。离悯被忧，天不可诉。宗国为墟，宁敢自贼。惟朕忍生，岂不永年。悁悁荆人，是拯是怜。赴水蹈波，岁不废旃。既招朕魂，巫祝昔先。岂朕是私，将德是传。沦胥及溺，初亦不悛。其后风靡，民益轻死。匪朕之心，是岂为义。妇吊其夫，母伤其子。人讯其端，指予以詈。予亦念之，其本有自。昔朕婞直，不为众下。世予尚之，谓予好怒。昔朕不容，自投于江。世予尚之，谓予弃躬。既习而斗，既远益谬。被朕伪名，污朕以咎。朕生不时，乱世是遘。民之秉彝，嘉是直道。从仁于井，朕亦不取。汝禁其俗，幸怀朕忠。好竞以诬，一何不聪。我实鬼神，民焉是主。其祀其祷，予之所厚。予惧天明，焉事戏豫。予悯横流，焉事竞渡。予怀尧舜，焉事狎侮。汝惟贤人，曾不予怒。徇俗雷同，讥予以好。履常徇直，切谏尽节。人神所扶，未必皆福。去邪即正，何以有罚。曾非予怀，可禁其伪。毋使佞臣，指予为戒。锡尔多福，畀尔庞眉。使尔忠言，于君毕宜。
河之水
作者：刘敞
朝代：宋

河之水兮，一直而一曲。嗟汤汤兮安所属。河之水兮，一浊而一清。嗟汤汤兮何时平。
逐伯强文
作者：刘敞
朝代：宋

皇皇上天兮，浩浩后土。厥生孔繁兮，其施甚溥。陶陶仲夏兮，草木蕃庑。鸟兽孳息兮，我民乐胥。我民孔灵兮，上帝是仁。天子孔圣兮，百工日新。上无秕政兮，下无悖人。邻里其集兮，乐哉欣欣。伯强何为兮，孰畀以政。反世五福兮，持极以令。我民不怡兮，既丧其盛。白黑眩瞀兮，孰察其正。谓寿反天兮，谓康反病。仁义无益兮，苟且为幸。嗟尔子强兮，其独何心。绝世和气兮，俾民不任。上天孔神兮，大德曰生。天不可长罔兮，民不可久侵。天诛诚加兮靡所避，雷公驱兮风伯逝，嗟尔子强兮何所诣。南有蛮兮，为寇为逋。西羌戎兮，恃艰自虞。天子孔仁兮，靡焉毕屠。子强往兮，代天伐诛。嗟中国兮，不可久留。子不去兮，颠倒思予。
逐伯强文
作者：刘敞
朝代：宋

皇皇上天兮，浩浩后土。
厥生孔繁兮，其施甚溥。
陶陶仲夏兮，草木蕃庑。
鸟兽孳息兮，我民乐胥。
我民孔灵兮，上帝是仁。
天子孔圣兮，百工日新。
上无秕政兮，下无悖人。
邻里其集兮，乐哉欣欣。
伯强何为兮，孰畀以政。
反世五福兮，持极以令。
我民不怡兮，既丧其盛。
白黑眩瞀兮，孰詧其正。
谓寿反天兮，谓康反病。
仁义无益兮，苟且为幸。
嗟尔子强兮，其独何心。
绝世和气兮，俾民不任。
上天孔神兮，大德曰生。
天不可长罔兮，民不可久侵。
天诛诚加兮靡所避，雷公驱兮风伯逝，嗟尔子强兮何所诣。
南有蛮兮，为寇为逋。
西羌戎兮，恃艰自虞。
天子孔仁兮，靡焉毕屠。
子强往兮，代天伐诛。
嗟中国兮，不可久留。
子不去兮，颠倒思予。
句·其十四
作者：刘筠
朝代：宋

山月愁？子，风涛怒鳄鱼。
存目·其一〇
作者：刘筠
朝代：宋

诗题：九日三首首句：霜冷风清九月九，陶家篱落菊花开。
余久客都城秋风思归作楚语和吴郎采菱叩舷之
作者：刘翰
朝代：宋

秋风兮凄凄，山中兮桂枝。
弹余冠兮尘堕，芳草绿兮未归。
家遥遥兮辞楚刑，伤去国兮重登临。
扶长剑兮增慨，复鸣铗兮成音。
采中洲兮兰芷，望美行兮千里。
我所思兮天一方，共明月兮隔秋水。
余久客都城秋风思归作楚语和吴郎采菱叩舷之音
作者：刘翰
朝代：宋

秋风兮凄凄，山中兮桂枝。弹余冠兮尘堕，芳草绿兮未归。家遥遥兮辞楚荆，伤去国兮重登临。扶长剑兮增慨，复鸣铗兮成音。采中洲兮兰芷，望美人兮千里。我所思兮天一方，共明月兮隔秋水。
余久客都城秋风思归作楚语和吴郎采菱叩舷之音
作者：刘翰
朝代：宋

秋风兮凄凄，山中兮桂枝。
弹余冠兮尘堕，芳草绿兮未归。
家遥遥兮辞楚荆，伤去国兮重登临。
扶长剑兮增慨，復鸣铗兮成音。
采中洲兮兰芷，望美人兮千里。
我所思兮天一方，共明月兮隔秋水。
柳梢青春感
作者：刘辰翁
朝代：宋

铁马蒙毡，银花洒泪，春入愁城。笛里番腔，街头戏鼓，不是歌声。那堪独坐青灯，想故国，高台月明。辇下风光[1]，山中岁月[2]，海上心情[3]。
苏李泣别图
作者：刘辰翁
朝代：宋

事已矣，泣何为。
苏武节，李陵诗。
噫。
失調名
作者：利登
朝代：宋

花外潮回，劍邊虹去，撫寒江千里。
過秦樓
作者：利登
朝代：宋

眉黛山分，靨朱星合，鬱郁夜堂初見。芙蓉寄隱，豆蔻傳香，便許翠鬟偷剪。迎夜易羞，欲晨先怯，風流楚楚未慣。正流蘇帳掩，綠玉屏深，紅香自暖。誰通道、媚月難留，驚雲易散，從此三橋路遠。巢燕春歸，剪花詞在，難寄紅題一片。料想伊家，如今羞傍琴窗，慵題花院。但碧桃影下，應對流紅自嘆。
風流子
作者：利登
朝代：宋

梨園花柳地，扶殘醉、曾記問妖嬈。嘆惹住輕煙，柔絲未改，霏零疏雨，膩粉先飄。更低道，花無三日豔，柳有一年嬌。卷翠未遲，醉紅易失，共偎香影，同賞良宵。如今知何處，三山遠，雲水一望迢迢。傍砌青鸞好在，誰送歸飈。但花下紅雲，尚通夕照，柳邊白月，自落寒潮。最是無端，子規啼破寒梢。
齊天樂
作者：利登
朝代：宋

淡雲荒草秋汀暮，歸心又寒煙水。論檻移花，量船載酒，寂寞當年情味。孤蓬夜閉。聽四壁松聲，欲高還細。似近如遙，露鴻聲亂楚天外。藍橋人斷歲久，舊家曾共賞，九華花事。豔雪初融，生香自暖，消得金蓮貼地。相思破睡。謾一點琴心，暗關千里。愁怯潮生，曉帆風又起。
二禽言·其一
作者：劉一止
朝代：宋

婆餅焦，游子饑。
游子饑，泣路岐。
耕牛殺盡飽狂虜，桑下老農心更苦。
二禽言·其二
作者：劉一止
朝代：宋

泥滑滑，風蕭蕭。
烟雨昏，獨木橋。
軋鴉鳴櫓逆風搖，行子終歲事遠徭，使我心悸不得邀。
喜遷鶯
作者：劉一止
朝代：宋

曉光催角。聽宿鳥未驚，鄰雞先覺。迤邐煙村，馬嘶人起，殘月尚穿林薄。淚痕帶霜微凝，酒力衝寒猶弱。嘆倦客、悄不禁，重染風塵京洛。追念，人別後，心事萬重，難覓孤鴻託。翠幌嬌深，曲屏香暖，爭念歲寒飄泊。怨月恨花煩惱，不是不曾經著。這情味，望一成消減，新來還惡。
夢橫塘
作者：劉一止
朝代：宋

浪痕經雨，鬢影吹寒，曉來無限蕭瑟。野色分橋，翦不斷、溪山風物。船系朱藤，路迷煙寺，遠鷗浮沒。聽疏鍾斷鼓，似近遠遙，驚心事、傷羈客。新醅旋壓鵝黃，拚清愁在眼，酒病縈骨。繡閣嬌慵，爭解說、短封傳憶。念誰伴、塗妝綰結。嚼蕊吹花弄秋色。恨對南雲，此時悽斷，有何人知得。
念奴嬌
作者：劉一止
朝代：宋

燕臺暮集，對秋容悽緊，松陰冪冪。徙倚闌邊臨翠壑，千頃風煙橫出。坐待冰輪，天空雲散，一色如蒼璧。姮娥有意，為誰來赴今夕。身世如許飄流，佳時輕過了，他年空憶。我輩情鍾端未愧，昔日蘭亭陳跡。坐上何人，驪歌悽斷，語別還應惜。有心紅燭，替人珠淚頻滴。
念奴嬌
作者：劉一止
朝代：宋

江邊故國，望南雲縹緲，連山修木。遠意淵明束帶見，鄉里兒曹何辱。世味燻人，折腰從事，俯仰何時足。可憐菊下，醉吟誰共徵逐。我愛九日佳名，飄然歸思，想當年丘谷。夢繞籬邊猶眷戀，滿把清尊餘馥。援筆洪都，如君英妙，滿座方傾屬。月臺揮袖，叫雲聲橫斷玉。
念奴嬌
作者：劉一止
朝代：宋

水煙收盡，望汀蘋千頃，銀光如冪。霜鏡無痕清夜久，惟有驚魚跳出。月在杯中，我疑天賜，歡飲仍如璧。姮娥應為，後期償賽今夕。遙想當日同盟，山齋孤諷，有新詩相憶。聚散難常空悵望，萍梗飄流蹤跡。明月明年，此身此夜，知與誰同惜。參橫河側，短篷清露時滴。
念奴嬌
作者：劉一止
朝代：宋

故山秋晚，嘆蕭蕭華髮，霜林同色。崖谷題詩追舊賞，往往蒼苔綠壁。二士權奇，一翁衰病，努力攀筇屐。佛香吹過，了知境是空寂。別後風月佳時，拄頤何事，想東林遙碧。小砑蠻箋驚秀句，天巧何會雕刻。倚馬雄才，凌雲逸氣，路覺丹霄直。三千牘就，看君歸奏文石。
念奴嬌
作者：劉一止
朝代：宋

小舟漂兀，犯溪煙深入，無窮寒碧。路繞蓮塘渾亂眼，千頃朱朱白白。聞說高情，尋盟鷗鷺，愛此風標客。掀髯一笑，頓忘身世形跡。我愛古邑風流，碧峰爭秀峙，相持如掖。制錦才雄應未怕，百里文書堆積。吏散庭空，舉觴遨月，飲興何妨劇。卻憐宣子，杖頭才掛錢百。
清平樂
作者：劉一止
朝代：宋

相望吳楚。遠信無憑據。欲倩春風吹淚去。化作愁雲恨雨。春應已到三吳。楚江日夜東徂。惟有溯流魚上，不知尺素來無。
眼兒媚
作者：劉一止
朝代：宋

度歲經年兩看承。誰信有輕分。從前穩過，如今方悔，不會溫存。眼前無限經行地，何處不銷魂。多應為你，不看風月，睡過黃昏。
醉蓬萊
作者：劉一止
朝代：宋

正官橋柳潤，候館梅開，暮雲悽冽。澤國春歸，是燒燈時節。吹綻紅蕖，挽低星斗，共水光澄澈。霜瓦樓臺，參差似與，蓬壺相接。千騎遨遊，萬家嬉笑，簾卷東風，弄妝成列。慢舞尊前，看輕盈迴雪。來歲今宵，舜韶聲裡，對六鰲雙闕。鳳檢飛來，玉驄去踏，青門華月。
鵲橋仙
作者：劉一止
朝代：宋

春風真個，取將花去，酬我清陰滿院。名園清晝漏籤遲，未肯負、酒朋歌伴。使君情在，暮雲合處，臥看碧峰峨弁。向來魂夢幾曾真，休怨斷、樓高不見。
點絳唇
作者：劉一止
朝代：宋

洞戶香凝，宴開特地風煙好。靚妝娟妙。玉雪光相照。認是桃源，綠水紅雲繞。真曾到。漾舟人老。應被桃花笑。
點絳唇
作者：劉一止
朝代：宋

雲鬢分行，照人明豔新妝就。御香窗牖。細酌鵝兒酒。鐵撥鵾弦，一試春風手。龍仙奏。絳霄聲透。不許人間有。
點絳唇
作者：劉一止
朝代：宋

歲月飄流，故人相望如箕斗。畔愁千首。詩骨能清瘦。白日鵾弦，同看春風手。君知否。袖痕別後。猶有臨歧酒。
點絳唇
作者：劉一止
朝代：宋

山邑新涼，夜堂爽氣侵南鬥。為誰驤首。月冷冰蛾瘦。八萬二千，雕琢瓊瑤手。君知否。待君歸後。雙照杯中酒。
玲瓏四犯
作者：劉之才
朝代：宋

幾疊雲山，隔不斷闌干，天外凝眺。秋與愁並，梧逕雨痕先表。嬌夢半握芙蓉，奈曲曲、翠屏深窈。問愁根，當年誰種，漠漠淡煙衰草。鴛鴦懶拂蘋花影，記眉嫵、縈情多少。轆轤玉虎牽絲轉，聽盡秋釭曉。算誰念、臥雲衣冷，香壓金蟾小。寫新詞、先寄江鴻歸去，且教知道。
聲聲慢
作者：劉之才
朝代：宋

湘雲織玉，楚葛篝香，澡蘭簾幕風靜。怨抑難招，沉魄當年獨醒。莫唱江南古調，念天涯、深情誰省。時暗換，最秦樓惆望，歸期無定。曾是榴裙誤寫，怕照眼枝頭，絳綃花並。巧篆盤絲，午鏡綠窗鬧影。香蒲也應細剪，但年年、斷雲愁冷。迎醉面，看銀蟾、飛浴露井。
解連環
作者：劉之才
朝代：宋

晚雲粘溼。正吳峰慘澹，雨迷煙接。早陡頓、秋事分攜，甚連苑暮牆，菊荒苔匝。空闊愁鄉，更天外、怨鴻聲黠。怕吟肩易瘦，料理篝衣，細認香折。銀缸半明半滅。念花營柳陣，何日消歇。可是□、凝黯蘭成，為情潤才松，麗賦多愜。洛浦溟濛，漫佇想、明璫鉤襪。告梧桐、夜深略住，夢時一霎。
喜遷鶯
作者：劉仙倫
朝代：宋

祥雲籠晝。正梅花弄粉，歲寒時候。長記今朝，瑤臺仙子，降作人間明秀。四德生來全備，綠鬢年年依舊。更滿目，兒婦兒孫，森羅前後。知否。笙歌奏。去歲芳筵，好事今年又。壽燭高燒，壽詞齊唱，滿勸長生酒。元自榮華富貴，況復康寧福壽。願此去，等鶴算龜齡，天長地久。
念奴嬌
作者：劉仙倫
朝代：宋

吳山青處，恨長安路斷，黃塵如霧。荊楚西來行塹遠，北過淮堧嚴扈。九塞貔貅，三關虎豹，空作陪京固。天高難叫，若為得訴忠語。追念江左英雄，中興事業，枉被奸臣誤。不見翠華移蹕處，枉負吾皇神武。擊楫憑誰，問籌無計，何日寬憂顧。倚筇長嘆，滿懷清淚如雨。
念奴嬌
作者：劉仙倫
朝代：宋

艅艎東下，望西江千里，蒼茫煙水。試問襄州何處是，雉堞連雲天際。叔子殘碑，臥龍陳跡，遺恨斜陽裡。後來人物，如君瑰偉能幾。其肯為我來耶，河陽下士，正自強人意。勿謂時平無事也，便以言兵為諱。眼底山河，樓頭鼓角，都是英雄淚。功名機會，要須閒暇先備。
念奴嬌
作者：劉仙倫
朝代：宋

西風何事，為行人掃蕩，煩襟如洗。垂漲蒸瀾都卷盡，一片瀟湘清泚。酒病驚秋，詩愁入鬢，對景人千里。楚宮故事，一時分付流水。江上買取扁舟，排雲湧浪，直過金沙尾。歸去江南丘壑處，不用來尋月姊。風露杯深，芙蓉裳冷，笑傲煙霞裡。草廬如舊，臥龍知為誰起。
念奴嬌
作者：劉仙倫
朝代：宋

一番春事，到薌林、更兩日重三節。百品名花饒笑處，喜遇誕彌佳月。巢葉靈龜，舞琴野鶴，總是千年物。來為公壽，綸巾長映華髮。平生聖處功夫，道□深味，胸次真冰雪。高蹈丘園還謝了，枚叟蒲輪朝謁。時上籃輿，相隨孫子，慶滿床簪笏。南豐道價，敬持一瓣香爇。
木蘭花慢
作者：劉仙倫
朝代：宋

漸秋空向晚，被風雨、趲重陽。正木落疏林，海棠枝上，忽見紅妝。料應妒他蘭菊，任年年、獨甚佔秋光。故把春風嬌面，向人逞豔呈芳。看來畢竟此花強。只是欠些香。誚一似當年，五陵公子，卻厭膏梁。肯來水邊竹下，與幽人、相對說淒涼。只恐夜深花睡，五更微有清霜。
永遇樂
作者：劉仙倫
朝代：宋

青幄蔽林，白氈鋪徑，紅雨迷楚。晝閣關愁，風簾卷恨，盡日縈情緒。陽臺雲去，文園人病，寂寞翠尊雕俎。惜韶容、匆匆易失，芳叢對眼如霧。巾欹潤裛，衣寬涼滲，又覺漸回驕暑。解籜吹香，遺丸薦脆，小芰浮鴛浦。畫欄如舊，依稀猶記，佇立一鉤蓮步。暗銷魂，那堪又聽，杜鵑更苦。
沁園春
作者：劉仙倫
朝代：宋

周易一書，更三聖人，深切著明。凡變通動靜，有形有象，盈虛訊息，時止時行。天相名卿，日探妙趣，往古來今無兩心。褰帷暇，手韋編不置，聊以娛情。如今祝壽殷勤。請得以推評理致新。看九重有命，晉侯錫馬，三公論道，鼎足承君。同厥震男，拔乎泰茹，玉筍班中聯步什。賢奮建，定豐亨豫大，揚夬王庭。
沁園春
作者：劉仙倫
朝代：宋

聞道參軍，今日垂弧，勝如去年。正新頒藍綬，天香芬馥，初開黃牒，御墨新鮮。鼻祖登科，已逾百載，衣缽於今喜再傳。圖南事，看摶風九萬，擊水三千。官曹小試民編。有奕世甘棠在道邊。向樽前有興，細斟清醥，琴中得趣，緩拂朱弦。東觀酬書，西垣草制，此去掀勝好看鞭。應難老，信君家眉壽，自有籛山。
訴衷情
作者：劉仙倫
朝代：宋

征衣薄薄不禁風。長日雨絲中。又是一年春事，花信到梧桐。雲漠漠，水溶溶。去匆匆。客懷今夜，家在江西，身在江東。
醉蓬萊
作者：劉仙倫
朝代：宋

昨長庚入夢，昴宿呈祥，嶽神鍾秀。降產英賢，通道由天佑。蓂莢飛三，九秋將暮，遇稱觴時候。香爇沈檀，曲調金縷，滿斟春酒。試紀絳年，六身二首，甲子方延，才經八九。款醉蓬萊，壽與天長久。桂子青春，蘭孫方茂，諒箕裘方紹。折桂來秋，成名指日，家氈復舊。
次韻胡少瀹題梁王山蟠松詩
作者：劉倓
朝代：宋

長松上捎日月宮，昂霄聳壑材甚雄。
不肯甘心卧雲巘，有時見夢十八公。
汗顔血指，那知大匠自有體。
斬伐丁丁，朝夕聒人幽耳聾。
豈如吾鄉華頂一峰八萬四千丈，下蟠夭夭矯矯奇奇怪怪之蒼松。
樛枝半壓魯隠九年之大雪，雅韻曾和虞氏五絃之薰風。
八千靈椿三千桃實幾番見，何況籬下黄菊江頭赤葉楓。
蕭梁劫火燒不死，坐閲五季鹿走天下人亡弓。
世人欲識吾家所擾真龍種，請看春雷發蟄霧滃霱雲從。
礧砢蹙縮輪囷擁腫可挫不可辱，堅剛正獨盤薄偃蹇受命不受封。
無用之用不器之器振古成自晚，天台道人何苦汲汲圖象寄涪翁。
搜腸鏤腎狀出怪松贊，反言挺而茂者肥瘠貴得中。
吁嗟九原相如不可作，飄飄詞賦誰摩穹。
閬風逸民自愧才力薄，北斗以南惟有四朝之老農。
沁園春
作者：劉光祖
朝代：宋

畫戟如霜，綺疏如水，篆香漸微。向鶯花多處，青山袞袞，鷺鳧散後，落屑霏霏。曾是鸞臺金馬客，一場夢覺來人事非。多少話，付無心雲葉，自在閒飛。想看燕鴻易感，□幾度春往秋又歸。見黃餘露點，東坡菊賦，清傳雪片，處士梅詩。向此年年開壽斝，算今古人生七十稀。歌嘯外，作皇朝遺老，名字輝輝。
長相思
作者：劉光祖
朝代：宋

玉尊涼。玉人涼。若聽離歌須斷腸。休教成鬢霜。畫橋西，畫橋東。有淚分明清漲同。如何留醉翁。
鵲橋仙
作者：劉光祖
朝代：宋

相逢一笑，又成相避，南雁歸時霜透。明朝人在短亭西，看舞袖、雙雙行酒。歌聲此處，秋聲何處，幾度亂愁搔首。如何不寄一行書，有萬緒、千端別後。
中秋大風雨五絕·其二
作者：劉克莊
朝代：宋

□□□□□，冰輪□□□。
□□□□妬，不管素娥愁。
乳燕飛·賀新郎
作者：劉克莊
朝代：宋

風流八十，是人間妝點，孩兒眉額。再著三星添上面，又是一般奇特。且置零頭，舉將成數，算起君須識。從今十倍，恰當彭祖八百。更把百倍添來，莊椿身世，又十頭添撇。況邁非熊年紀在，管取方來勳業。子既生孫，孫還又子，堆幾床牙笏。瑤池會宴，飽看幾度桃實。
六州歌頭
作者：劉克莊
朝代：宋

維摩病起，兀坐等枯株。清晨裡，誰來問，是文殊。遣名姝。奪盡群花色，浴才出，酲初解，千萬態，嬌無力，困相扶。絕代佳人，不入金張室，卻訪吾廬。對茶鐺禪榻，笑殺此翁臞。珠髻金壺。始消渠。憶承平日，繁華事，修成譜，寫成圖。奇絕甚，歐公記，蔡公書。古來無。一自京華隔，問姚魏、竟何如。多應是，彩雲散，劫灰餘。野鹿銜將花去，休回首、河洛丘墟。漫傷春弔古，夢繞漢唐都。歌罷欷歔。
冬夜讀几案間雜書得六言二十首·其一一
作者：劉克莊
朝代：宋

□□本非家法，偶語安知朝儀。
宮中遂有秘戲，殿上竟問小遺。
冬夜讀几案間雜書得六言二十首·其一九
作者：劉克莊
朝代：宋

寧置寒冰隘巷，勿長婦人深宮。
兒□昭儀篋內，孫斃季龍抱中。
和族兄計院二首·其一
作者：劉克莊
朝代：宋

□□雖存闕北王，君公已隠牆東□。
□□□□□□□，□下首陽誰拙工。
兄健享年過壽□，□□□□□□蓬。
客嘲賓戲都休管，雙耳新來漸□□。
四疊·其八
作者：劉克莊
朝代：宋

□□□□□□□，□□□□□□□。
□□□□□□論，不信山礬敢雁行。
寒食清明十首·其五
作者：劉克莊
朝代：宋

當年傳畫燭，帝遣快行□。
□□山齋卧，□目自結□。
得江西報六言十首·其六
作者：劉克莊
朝代：宋

□弓已耕甫里，雙旄昔牧宜春。
虎過有殘聚落，鶴歸無舊人民。
念奴嬌
作者：劉克莊
朝代：宋

小孫盤問翁翁，今朝怎不陳弧矢。翁道暮年惟隻眼，不比六根全底。常日談玄，餘齡守黑，赤眚從何起。鬢須雪白，可堪委頓如此。心知病有根苗，短檠吹了，世界朦朧裡。縱有金篦能去翳，不敢復囊螢矣。但願從今，疾行如鹿，更細書如蟻。都無用處，留他教傳麟史。
念奴嬌
作者：劉克莊
朝代：宋

太丘晚節，把家事、一切傳他諶紀。業已休休，又誰解露綬，會稽郡邸。張丈殷兄，阮生朱老，相與為唇齒。酒樓猶記，謫仙嘗醉於此。一二耆舊貽書，新來強健否，問年今幾。謝傅當時，卻因個甚，拋了東山起。對局含嚬，聞箏墮淚，圍在愁城裡。吾評晉士，不如歸去來子。
念奴嬌
作者：劉克莊
朝代：宋

卯君來處，與眉州仙子，依稀同日。一自前朝龔蔡後，頗覺壺山岑寂。誰料端平，繼居遺補，復有斯人出。幅巾林下，姓名玉座長憶。須信諂語尤甘，忠言最苦，橄欖何如蜜。諸老蕭疏星欲曉，留取南都鐵壁。洛社自佳，鏡湖雖好，莫問君王乞。年年歲歲，大家同做真率。
念奴嬌
作者：劉克莊
朝代：宋

並遊英俊，從頭數、富貴消磨誰紀。道眼看來，嘆人生如寄，家如旅邸。教婢羹藜，課奴種韭，聊誑殘牙齒。草堂綿蕝，百年棲託於此。歲晚筆禿無花，探懷中殘錦，翦裁餘幾。腰腳頑麻，賜他靈壽杖，也難扶起。離絕交遊，變更名姓，日暮空山裡。老儋復出，不知誰氏之子。
念奴嬌
作者：劉克莊
朝代：宋

少時獨步詞場，引弦百發無虛矢。歲晚卻蒙崑體力，世業工修鞋底。曾裂白麻，曾塗墨敕，謫墮俄徵起。鼎湖龍去，老臣何以堪此。回首當日遭逢，譬如春夢，誤入華胥裡。推枕黃粱猶未熟，封拜幾王侯矣。似甕中蛇，似蕉中鹿，又似槐中蟻。先人書在，尚堪追補遺史。
念奴嬌
作者：劉克莊
朝代：宋

比如去歲前年，今朝差覺門庭靜。玉軸錦標無一首，知道先生遠佞。假使文殊，攜諸菩薩，來問維摩病。無花堪散，亦無香積齋襯。回首雪浪驚心，黃茅過頂，瘴毒如炊甑。山鬼海神俱長者，饒得書生窮命。不慕飛仙，不貪成佛，不要鑽天令。年年今日，白頭母子家慶。
念奴嬌
作者：劉克莊
朝代：宋

老逢初度，小兒女、盤問翁翁年紀。屈指先賢，彷佛似，當日申公歸邸。跛子形骸，瞎堂頂相，更折當門齒。麒麟閣上，定無人物如此。追憶太白知章，自騎鯨去後，酒徒無幾。惡客相尋，道先生、清曉中酲慵起。不袖青蛇，不騎黃鶴，混跡紅塵裡。彭聃安在，吾師淇澳君子。
念奴嬌
作者：劉克莊
朝代：宋

老夫白首，尚兒嬉、廢圃一番料理。餐飲落英並墜露，重把離騷拈起。野豔幽香，深黃淺白，占斷西風裡。飛來雙蝶，繞叢欲去還止。嘗試詮次群芳，梅花差可，伯仲之間耳。佛說諸天金色界，未必莊嚴如此。尚友靈均，定交元亮，結好天隨子。籬邊坡下，一杯聊泛霜蕊。
念奴嬌
作者：劉克莊
朝代：宋

繞籬尋菊，菊猶遲、舍北芙蓉渾未。卻是小山叢桂裡，一夜天香飄墜。約束奴兵，丁寧稚子，莫掃青苔砌。風高露冷，倚欄疑匪人世。客有載酒過餘，朗吟招隱，洗盡悲秋意。白髮長官窮似蝨，剛被天公調戲。遍地堆金，滿空雨粟，不濟淵明事。殘英剩馥，明朝猶可同醉。
念奴嬌
作者：劉克莊
朝代：宋

素馨茉莉，向炎天、別有一般標緻。淡妝綽約堪□□，導引海山大士。從者誰歟，青藜閣下，漢卯金之子。雲階月地，夜深涼意如水。客又疑這仙翁，唐玄都觀裡，詠桃花底。且賭樽前身見在，休管漢唐時事。坡潁歸遲，機雲發早，得似儂兄弟。屨來戶外，但言二叟猶醉。
念奴嬌
作者：劉克莊
朝代：宋

禁中張宴，苦留公、未許歸尋初服。千載君臣魚有水，不比嚴光文叔。火德中天，客星一夕，草草聊同宿。重來凝碧，依然賡載相屬。過眼誇奪紛紛，浮雲野馬，幾度棋翻局。客話鳳池三入事，洗耳湖光一曲。伯始泉荒，稚珪圃冷，占斷西風菊。年年歲歲，金英常泛芳醁。
念奴嬌
作者：劉克莊
朝代：宋

此翁雙手，頓閒處、且把香篝籠袖。西掖北門辭不要，肯要南柯太守。小小亭臺，些些竹木，何必靈和柳。地行仙裡，合推儂做班首。取次著絕交書，續歸田錄，誰掣先生肘。莫遣朝衣梅醭了，留祝南山之壽。蒼妓上廳，老僧封院，得似樗庵叟。虛名身後，生前且一杯酒。
念奴嬌
作者：劉克莊
朝代：宋

戲衫拋了，下棚去、誰笑郭郎長袖。小小草菴無寶貝，何必神呵鬼守。黃奶篝燈，青奴拂榻，莫要他桃柳。客來問字，此翁高臥搖首。彷佛曾子當年，商歌滿屋，衣不完衿肘。混沌若教休鑿竅，巧曆安知其壽。文叔故人，仲華幾個，輸與羊裘叟。浮生如寄，切身之物惟酒。
念奴嬌
作者：劉克莊
朝代：宋

天風浩動，掃殘暑、推上一輪圓魄。愛舉眉山公舊話，與客泛舟赤壁。一自奎星，去朝帝所，嘆洞簫聲息。空餘二賦，至今悽動金石。長記詩境平生，詩豪酒聖，亦自仙中謫。疇昔停橈追歡處，忍聽鄰人吹笛。董相林荒，賀公湖在，俯仰成陳跡。兩翁已矣，年年孤負今夕。
念奴嬌
作者：劉克莊
朝代：宋

夢中忘卻，已閒退、諫草猶藏懷袖。文不會、鋪張粉飾，武又安能戰守。禿似葫蘆，辣於薑桂，衰颯同蒲柳。沒安頓處，不如歸去丘首。歲晚筋力都非，任空花眩眼，枯楊生肘。客舉前修三數個，待與劉君為壽。或號憨郎，或稱鈍漢，或自呼聱叟。一篇齊物，讀時咽以卮酒。
念奴嬌
作者：劉克莊
朝代：宋

四朝遺老，鬚眉白、巧曆不知其紀。真喚九重為座主，肯謁侯門王邸。晚會耆英，未論爵德，鄉曲無如齒。酒酣度曲，妙音久不聞此。堪嘆化鶴重來，但累累華表，舊人存幾。散盡黃金，留篋中團扇，怕秋風起。結綺歌闌，披香宴悄，放出深宮裡。顛毛雖禿，尚堪封管城子。
念奴嬌
作者：劉克莊
朝代：宋

自填曲子，自歌之、豈是行家官樣。眼瞎背駝方引去，羞殺陳搏种放。摺起殘編，寄聲太乙，不必煩藜杖。陳人束閣，讓他來者居上。安樂值幾多錢，且幅巾絛褐，準雲臺象。長扇矮壺山南北，忘卻曉隨天仗。六逸七賢，五更三老，元不論資望。香山誤矣，漁翁何減為相。
念奴嬌
作者：劉克莊
朝代：宋

隆乾間事，兩翁有、手澤遺編曾紀。餘掌蘭臺修纂到，景定初開忠邸。抔起復麻，奮塗歸筆，嚼碎張巡齒。德音猶在，非卿何足語此。老來茲事都休，問門前賓客，今朝來幾。達汝空函，投伊大甕內，誰曾提起。丹汞灰飛，黃粱炊熟，跳出槐宮裡。兒童不識，禿翁定是誰子。
念奴嬌
作者：劉克莊
朝代：宋

輪雲世故，千萬態、過眼誰能殫紀。只履攜歸消許急，日暮行人問邸。麝以臍災，絨為尾累，焚象都因齒。後之覽者，亦將有感於此。檢點洛下同盟，蕭疏甚，白髮戴花人幾。一覺齁齁，笑僕家越石，聞雞而起。顏發俱非，頭皮猶在，勝捉來官裡。俗間俚耳，未曾聞這腔子。
憶秦娥
作者：劉克莊
朝代：宋

修禊節。晉人風味終然別。終然別。當時賓主，至今清絕。等閒寫就蘭亭帖。豈知留與人閒說。人閒說。永和之歲，暮春之月。
憶秦娥
作者：劉克莊
朝代：宋

春酲薄。夢中球馬豪如昨。豪如昨。月明橫笛，曉寒吹角。古來成敗難描摸。而今卻悔當時錯。當時錯。鐵衣猶在，不堪重著。
憶秦娥
作者：劉克莊
朝代：宋

梅謝了。塞垣凍解鴻歸早。鴻歸早。憑伊問訊，大梁遺老。浙河西面邊聲悄。淮河北去炊煙少。炊煙少。宣和宮殿，冷煙衰草。
憶秦娥
作者：劉克莊
朝代：宋

遊人絕。綠陰滿野芳菲歇。芳菲歇。養蠶天氣，採茶時節。枝頭杜宇啼成血。陌頭楊柳吹成雪。吹成雪。淡煙微雨，江南三月。
憶秦娥
作者：劉克莊
朝代：宋

泥滑滑。一聲聲喚徵鞍發。徵鞍發。客亭楊柳，不禁攀折。荀郎衣上香初歇。蕭郎心下書難說。書難說。霎時吹散，一生愁絕。
戊午生朝和居厚弟五絕·其三
作者：劉克莊
朝代：宋

□□□□□□□，□□□□□□□。
□□□□□□從，晚福全輸於少公。
最高樓
作者：劉克莊
朝代：宋

金閨彥，荷蕢過山前。把釣坐溪邊。呼來每得天顏笑，放歸猶作地行仙。儘教人，瞋避俗，謗逃禪。且緘了、淳夫三味口。更袖了、坡公三制手。寧殿後，不爭先。小於衛武二十歲，大於絳老兩三年。這高名，並上壽，幾人全。
最高樓
作者：劉克莊
朝代：宋

辛亥後，六請掛衣冠。甲子始休官。白駒恰則來空谷，青牛早已出函關。笑狂生，還笏易，上竿難。也莫愛、宮中請內相。也莫愛、堂中呼六丈。但禱祝，要痴頑。懶揮玉斧重修月，不扶鐵柺會登山。免飛昇，長快活，戲人間。
最高樓
作者：劉克莊
朝代：宋

臣少也，豪舉泛星槎。飄逸吐天葩。穆陵誤獎推儒宿，龍泉曾喚做行家。今耄矣，文跌宕，字麻茶。同隊者、多為公與相。廣坐裡、都無兄與丈。生有限，望猶奢。補還瞎子重開卷，放教跛子出看花。地行仙，疑是汝，不爭些。
最高樓
作者：劉克莊
朝代：宋

周郎後，直數到清真。君莫是前身。八音相應諧韶樂，一聲未了落梁塵。笑而今，輕郢客，重巴人。只少個、綠珠橫玉笛。更少個、雪兒彈錦瑟。欺賀晏，壓黃秦。可憐樵唱並菱曲，不逢御手與龍巾。且醉眠，篷底月，甕間春。